REZULTATI NOVOG ISTRAŽIVANJA: I oni koji nisu preležali koronavirus mogu da razviju imunitet na Kovid-19? : Nadlanu.com\nREZULTATI NOVOG ISTRAŽIVANJA: I oni koji nisu preležali koronavirus mogu da razviju imunitet na Kovid-19?\nObjavljeno 5. avg 2020. / 13:15:52\nStudija, objavljena u naučnom časopisu "Nature", otkrila je da među 68 zdravih ispitanika u Nemačkoj, koji nisu nikada preležali koronavirus, 35 odsto njih ima T ćelije u krvi koje su bile reaktivne na virus, prenosi CNN.\nNova studija je uključivala analizu uzoraka krvi 18 pacijentata sa Kovidom-19, starosti od 21 do 81 godine, i zdravih pacijenata, u dobi od 20 do 64 godina. Otkrilo se da su T ćelije reaktivne na koronavirus otkrivene kod 83 pacijenata sa Kovidom-19.\n- Čini se da u ovoj studiji postoji značaj deo pojedinaca koji imaju ovaj unakrsni reaktivni T-ćelijski imunitet stečen drugim infekcijama koronavirusima, što može da ima određeni uticaj na to kako reaguju u slučaju zaraze novim koronavirusom. Mislim da je veliki put od utvrđivanja postojanja ovih T-ćelija do razumevanja kakva bi njihova uloga mogla da bude - ističe dr Adaldža.\n- Znamo, na primer, da su deca i mladi relativno pošteđeni od teških posledica ove bolesti i mislim da bi jedna hipoteza mogla da bude ta da su T ćelije u mlađim godinama mnogo aktivnije i mnogobrojnije, negoli u starijim. Ako bismo uporedili T ćelije kod ljudi sa teškom i blagom infekcijom, možda bismo mogli doći do zaključka da su teže posledice povezane s manje unakrsno reaktivnih T-ćelija i obrnuto. Mislim da u toj pretpostavci postoji biološka verodostojnost. Mada je jasno da prisutsvo T-ćelija ne sprečava da se zarazimo, možda može da reguliše težinu infekcije. Izgleda da bi to moglo da bude po sredi - dodao je.\nAdaldža je dodao da nije iznenađen što je video unakrsnu reaktivnost T-ćelija kod učesnika koji nisu imali Kovid-19.\n- Kovid-19 je sedmi ljudski koronavirus koji je otkriven. Četiri vrste koronavirusa kruže zajednicom i odgovorni su za 25 odsto uobičajenih porehlada. Skoro svaka osoba na svetu imala je neko iskustvo sa nekim od tih koronavirusa, a pošto su oni iz iste porodice, razvija se neka vrsta unakrskong reaktivnog imuniteta - objasnio je.\nAlesandro Sete i Šejn Kroti sa Kalifornijskog Univeziteta u San Dijegu objavili su ranije ovog meseca u časopisu "Nature" da "20 do 50 odsto ispitanika neizloženih koronavirusu pokazuje značajnu reaktivnost na koronavirus - ali oni su dodali i da klinička relevantnost reaktivnosti ostaje nepoznata.


Ruski predsednik Vladimir Putin izjavio je danas da Ministarstvo zdravlja te zemlje mora da se pripremi na drugi talas korona virusa, koji bi mogao da nastupi u oktobru ili novembru ove godine.\nOn je podržao inicijativu da se počnu pripreme o ponovnom otvaranju zdravstvenih ustanova, kada se okonča pandemija, prenosi TASS.\n- Želeo bih da skrenem pažnju našim kolegama, pre svega, ministru zdravlja Mihailu Murašku, na potrebu da se pripremimo za ublažavanje restrikcija pod kojima živimo. Moramo da razmišljamo o drugom talasu, koji bi, prema navodima stručnjaka, mogao da nastupi na jesen, u oktobru ili novembru - rekao je Putin tokom onlajn sastanka o situaciji u vezi sa korona virusom u zemlji.\nPutin je ocenio da se situacija u vezi sa širenjem korona virusa u Rusiji generalno stabilizovala.\nOn je dodao da se i u Moskvi, koja se prva suočila sa epidemijom, i u drugim ruskim regionima, broj prijavljenih slučajeva na dnevnom nivou postepeno smanjuje.\nMeđutim, kako je naglasio, "do sada ova dinamika nije brza kao što bismo voleli da bude, nekad je čak i nestabilna, ali je i dalje prisutna".\n- U međuvremenu, od ključne je važnosti da do takvog pada dođe usled konstantnog povećanja količine testova, što omogućava da se otkrije bolest u ranoj fazi - rekao je Putin.\nOn je naglasio da je u protekle dve nedelje broj obavljenih testova porastao za skoro tri miliona, odnosno da se na dnevnom nivou testira skoro 240.000 ljudi.\nPutin: Ljudski životi su važniji od ekonomije, nismo u Sparti\nIzraelska policija saopštila je večeras da je pokrenula istragu o tome da li je dvoje zaposlenih u kući premijera Benjamina Netanijahua lažno svedočilo u parnici protiv njegove supruge Sare, a kako bi joj pomogli da se odbrani od optužbi za maltretiranje kućne pomoćnice.\nU Istanbulu su danas otvorene dve bolnice za bolesnike sa korona virusom, a dnevni broj novih slučajeva pao je na najniži nivo od vrhunca epidemije.


Neverovatan meč Viki Nelson i Džin Hepner - Sportska sećanja\nNeverovatan meč Viki Nelson i Džin Hepner\nHome » WTA » Neverovatan meč Viki Nelson i Džin Hepner\nViki Nelson i Džin Hepner, nisu ostavile veliki trag u istoriji tenisa, ali će ih svi ljubitelji tenisa pamtiti po neverovatnom međusobnom duelu na turniru u Ričmondu 24. septembra 1984. godine. Viki Nelson je pobedila sa 6 : 4, 7 : 6 (13 : 11) u meču koji je trajao 6 sati i 31 minut a u kome je odigran poen sa nadrealna 643 udarca, koji je trajao neverovatnih 29 minuta.\nDo pre desetak godina taj duel je držao rekord po dužini jednog meča u teniskoj istoriji a onda su Francuzi Fabris Santoro i Arno Klemon u 1. kolu Rolan Garosa igrali dva minuta duže, da bi kasnije rekord postavili u legendarnom meču na Vimbldonu Džon Izner i Nikola Mau. To su ipak bili mečevi u tri osvojena seta, koji su se igrali više dana, dok su Viki Nelson i Džin Hepner svoj meč odigrale ”u komadu”. Mnogi rekordi koje su njih dve postavile tog septembarskog dana u Ričmondu teško da će ikad biti nadmašeni (najduži meč u 2 dobijena seta, najduži taj-brejk, najduži poen, najduži ženski meč ikada…), ali se čini da je najimpozantniji rekord po dužini trajanja jednog poena. Taj neverovatan poen koji se odigrao u taj-brejku drugog seta pri vođstvu Džin Hepner 11 : 10 je nakon 643 udarca i 29 minuta igre, dobila Viki Nelson i time spasila set loptu. Nelsonova je nakon osvojenog poena pala od bolova, prouzrokovanih grčevima u nogama. Ipak, uspela je nekako da dobije meč dva poena kasnije, da bi se potom izvinjavala sudijama i službenom osoblju na terenu zbog dužine trajanja meča. Samo taj-brejk drugog seta je trajao 107 minuta, što je takođe rekord koji će teško ikada biti nadmašen.\nViki Nelson je posle meča opisala poen koji i 30 godina kasnije deluje neverovatno: “Mislila sam da ću poludeti. Šta god sam pokušala i kakav god udarac odigrala, lopta mi se vraćala nazad. Na kraju je ona napokon odigrala jedan kratak lob, nakon koga sam konačno uspela da poentiram.” Džin Hepner koja se nedugo posle tog legendarnog meča i oprostila od tenisa je na zanimljiv način pre nekoliko godina u razgovoru sa novinarima opisala ovaj istorijski susret: “Čak i danas, kada se setim tog meča, odmah me zaboli stomak. Nisam ja bila na terenu preko šest sati kako neki misle da bih privukla pažnju, već sam očajnički želela da pobedim u meču.”\nOstaje dugo da se pamti i prepričava neverovatan meč koji su tog septembarskog dana odigrale Viki Nelson i Džin Hepner.


Od danas veće akcize na gorivo | TV KANAL 9 NOVI SAD\nNaslovna VESTI Od danas veće akcize na gorivo\nAkcize na gorivo u Srbiji od danas su veće i za dizel one iznose 54,86 dinara po litru, za benzin 53,34 dinara po litri, a za tečni naftni gas (TNG) su 41,65 dinara po kilogramu, potvrđeno je u Udruženju naftnih kompanija Srbije (UNKS).\nKako je navedeno, pošto povećanje akciza ulazi i u osnovicu za obračun poreza na dodatu vrednost (PDV), zbog toga će trošak kompanija biti za 1,03 dinara po litru biti veći za dizel, za dinar će biti veći kod benzina, dok će kod TNG-a biti veći 78 para po kilogramu. U kom iznosu i kada će taj veći trošak biti uključen u cenu goriva, stvar je odluke svakog od proizvođača i uvoznika goriva koji su i obveznici plaćanja akciza.\nNa rast cena goriva u Srbiji u prethodnom periodu, kažu u UNKS, najveći uticaj je imao rast cena naftnih derivata na svetskim berzama, odnosno od 1. decembra do danas nafta je poskupela za 16 odsto, to je uticalo na rast maloprodajnih cena benzina za sedam odsto, a dizela za 6,5 odsto, ali nije zanemarljiv ni uticaj oscilacija kursa dolara. (Tanjug, RTV)\nPrethodni tekstŠalteri za izradu ličnih karata i pasoša rade duže do kraja februara\nSledeći tekstSaradnja između Novog Sada i Ulma


Gavrilo Princip - Blic Online\nProblem zagađenosti vazduha aktuelan je u poslednjih mesec dana, mada, da se ne lažemo, slično je verovatno bilo i proteklih godina.\nVučić sa sinom posetio kuću Gavrila Principa\nTrojica Srba, među kojima su otac i sin iz Šida i skiper iz Erdevika, uhapšena su u velikoj međunarodnoj akciji protiv šverca narkotika, a policija je zaplenila 800 kilograma kokaina izuzetno velike čistoće, vrednog 50 miliona evra. Na paketima sa kokainom nalazila se slika Gavrila Principa, a na nekima oznaka za ruski tenk t-26.\nČak 800 kilograma kokaina izuzetne čistoće, vrednosti čak 50 miliona evra, zaplenjeno je na jedrilici u Atlantskom okeanu u blizini Azorskih ostrva. Zbog ove droge uhapšena su tri srpska državljanina, jedan koji se nalazio na brodu, a dvojica u Srbiji, dok se za četvrtim traga.\nNa paketima kokaina, zaplenjenim u policijskoj akciji u blizini Azorskih ostrva u Atlantskom okeanu, kada su uhapšena tri muškarca, osim različitih oznaka, zalepljena je i fotografija koja je privukla pažnju.\nKosovski boj, atentat na Franca Ferdinanda, koji je označio uvod u Veliki rat, ali i njegovo okončanje - važni su istorijski događaji, a iako ih dele vekovi, decenije i godine, svi su se dogodili na današnji dan - 28. juna. Spisak događaja značajnih za Srbiju, vezanih za ovaj dan, tu se ne završava.\nU vojnom logoru u tvrđavi Terezin, u kojoj je bio zatočen Gavrilo Princip na današnji dan 1918. godine umro je Gavrilo Princip. Ova strašna građevina krije poslednje trenutke čoveka koji je promenio istoriju.\nŽIVOT PIŠE TRILERE Ovo su najveći PREOKRETI u istoriji, a u jednom su učestvovali i SRBI\nSvi vole dobar zaplet i preokret u knjigama i filmovima, ali i istorija je puna takvih neobičnih situacija.\nDok su u Parizu svetski državnici svečanom ceremonijom obeležavali dan kada je završen Prvi svetski rat, rođak ubice stegao je ruku praunuci ubijenog, a zajedno su se osmehnuli pred blicem foto-aparata. Ovaj događaj se odigrao u nedelju, 11.11, u tačno 11 sati i 11 minuta u Gracu, a učestvovali su jedan Srbin i jedna Austrijanka. Priča o njima obišala je svet, a trenutak ovekovečen na fotografiji dobio epitet - istorijski.\nISTORIJSKI TRENUTAK Rukovali se potomci Franca Ferdinanda i Gavrila Principa (FOTO)\nOni su promenili TOK ISTORIJE, ali svet za njih nije ni čuo, a među njima je i jedan SRBIN (FOTO)\nŽalosna činjenica je da većina ljudi neće ostati zapamćena u istoriji. Iako se nadamo da će nas pamtiti naša porodica i prijatelji, naša dostignuća su često mala i vrlo brzo zaboravljena.\nIzmučen teškom bolešću, neljudskim zatvorskim uslovima i srušenih ideala, Gavrilo Princip je umro 28. aprila 1918. u sobi 33 zatvorske bolnice u Terezinu u Češkoj.\nU Bosanskom Grahovu, mestu rođenja Gavrila Principa, danas će biti obeleženo 100 godina od njegove smrti.\nU Nikšiću obeleženo 100 godina od smrti Gavrila Principa\nKlub mladih Nove srpske demokratije iz Nikšića obeležio je danas 100 godina od smrti Gavrila Principa.\nNa spomenik Gavrilu Principu u Finansijskom parku položeni su danas venci povodom 100 godina od njegove smrti. Centralnu državnu ceremoniju predvodio je izaslanik predsednika Republike i ministar za rad, zapošljavanje, boračka i socijalna pitanja Zoran Đorđević, a vence su položili i predstavnici grada i organizacija za negovanje oslobodilačnih ratova Srbije.\nKomemorativna svečanost povodom stogodišnjice smrti Gavrila Principa biće organizovana danas u Beogradu.\nDa li ste znali da je Cane unuk Gavrila Principa: “Mi smo porodično partibrejkeri”


Vreme 818 - Drama u finisu "procesa stoleca": Slucaj sudije Marka Kljajevica -->\nSudija Marko Kljajević, koji je kao predsedavajući sudskog veća vodio "proces stoleća" još od decembra 2003, bio je na godišnjem odmoru do 15. avgusta, kada je trebalo da nastavi pripreme za nastavak pretresa posle letnje pauze. Međutim, umesto u Specijalni sud, Kljajević je tog dana otišao u beogradski Okružni sud, i od predsednika tog suda Siniše Važića (koji mu je formalno šef) zatražio i dobio odobrenje da produži odmor za još sedam dana. Od tog trenutka Kljajeviću se izgubio svaki trag: ljudi iz njegovog obezbeđenja su se uspaničili, jer im ničim nije nagovestio da namerava da napusti grad. Konačno, neko se setio da potraži Kljajevićevu majku i da je pita zna li gde joj je sin. Svima je laknulo kad im je rekla da je Marko otputovao u Crnu Goru, odakle je, inače, rodom. Međutim, zebnja se vratila kada su shvatili da nikako ne mogu da uspostave kontakt s njim; svi telefoni su bili isključeni, ili se na njih niko nije javljao. Konačno, krajem avgusta, Kljajević se telefonom javio Važiću i kratko saopštio: "Obaveštavam te da se više neću vraćati ni u Sud, ni u Beograd", na šta mu je Važić rekao da taj zahtev mora da dostavi u pisanom obliku. Nekoliko dana kasnije, 28. avgusta, nepoznata osoba donela je u Sud koverat naslovljen na Važića. U koverti je bio list papira, istrgut iz školske sveske, na kome je rukom bila ispisana jedna rečenica: "Molim da me razrešite sudijske dužnosti. Marko Kljajević." Tri dana kasnije, Vrhovni sud Srbije je u zvaničnom saopštenju potvrdio da je Kljajević zatražio prestanak sudijske dužnosti, te da će taj zahtev, nakon kontrole valjanosti (s obzirom na to da nije predat lično), biti prosleđen Skupštini Srbije.\nDalje postupak teče ovako: Skupština bi u roku od 30 dana trebalo da Kljajevića oslobodi sudijske dužnosti, a on bi dotle po proceduri i dalje trebalo da predsedava sudskim većem. Međutim, s obzirom na to da se Kljajević u dogledno vreme neće vraćati u Beograd, Okružni sud ima pravo da na njegovo mesto postavi nekog od preostala dva člana sudskog veća – u ovom slučaju to su sudije Nata Mesarović i Milimir Lukić – a zatim da kao trećeg člana imenuje novog sudiju. Da je Kljajević ostavku dao pre nekoliko meseci, suđenje za ubistvo Đinđića moralo bi da počne sasvim iz početka, a većina optuženih bi bila puštena na slobodu. Međutim, zahvaljujući novom zakonu o krivičnom postupku, koji je usvojen u aprilu ove godine, ostavka predsedavajućeg sudije više ne znači automatski prekid suđenja. Očekuje se da će u sredu, dan nakon predaje ovog teksta u štampu, Važić imenovati novog člana veća i novog predsednika, a da će se suđenje nastaviti po planu.\nHRONOLOGIJA: Zanimljivo je da je odredba kojom je ovo omogućeno jedina koja je stupila na snagu odmah (novi ZKP će u celini početi da se primenjuje tek od sledeće godine). Zanimljivo je, takođe, da je usvajanje ove odredbe koincidiralo sa hapšenjem Markovog starijeg brata Gorana (vidi okvir), kao da se neko već tada pripremao na ovu eventualnost. Raznih čudnih koincidencija u vezi sa suđenjem za ubistvo Đinđića uopšte, a sa Markom Kljajevićem posebno, bilo je i previše, pa ne bi bilo zgoreg podsetiti se na dosadašnji tok procesa.\nSuđenje za ubistvo Đinđića, najavljeno kao najveći (po broju optuženih) i najsloženiji postupak do sada vođen u srpskom pravosuđu, počelo je u ponedeljak 22. decembra 2003. U tom trenutku, na optuženičkoj klupi nalazilo se dvadest dva od ukupno trideset šest optuženih za atentat i niz drugih zločina. Već prvog dana, advokati odbrane zatražili su izuzeće Marka Kljajevića i tužioca Jovana Prijića, a trećeg dana suđenja došlo je do prekida, kad su advokati napustili sudnicu pre čitanja iskaza drugooptuženog Zvezdana Jovanovića, jer je po njima iskaz dat pod prinudom. Uopšte, podnošenje brojnih i često besmislenih zahteva, u cilju odugovlačenja procesa, bilo je od početka glavna strategija odbrane. Samo tokom prvih šest dana suđenja, advokati optuženih podneli su ukupno 78 predloga i raznih zahteva za izuzeća i žalbe. Sudsko veće ih je sve odbilo.\nProleće 2004. bilo je verovatno najteži deo procesa, obeležen mnogim incidentima i problemima. Već 1. marta, ubijen je Kujo Kriještorac, svedok koji je prepoznao neke od optuženih na mestu atentata. Premda to ubistvo nije poremetilo postupak, jer je Kriještorac već bio dao iskaz, podstaklo je mnoge spekulacije, a policija do danas nije našla ubicu. Nešto kasnije, novi ministar pravde Zoran Stojković najavio je mogućnost da se Posebna odeljenja okružnog suda ukinu kao nepotrebna, dok je Dragan Jočić, ministar unutrašnjih poslova, rekao da bi istragu za ubistvo Đinđića trebalo početi iz početka. Oba ministra su nakon žestoke reakcije javnosti povukla svoje reči, ali je izvesna mrzovolja prema specijalnim sudovima ostala da tinja u vrhu izvršne vlasti, i povremeno izbijala kroz izjave raznih funkcionera.\nU međuvremenu su u Srbiji bili izbori, a u prljavoj kampanji suđenje je često pominjano za šaku dodatnih glasova. U sećanju je ostala konferencija za novinare funkcionera Demokratske stranke Srbije Dejana Mihajlova, koji je javno prozivao Đinđićeve najbliže saradnike da kažu ko im je ubio premijera, i pri tom na prilično ružan način upleo Đinđićevu porodicu. Posle se Mihajlov pojavio na sudu kao svedok, i vadio se da nije mislio ozbiljno jer je bila kampanja.\nŠPEKULACIJE: U aprilu je tužilac Prijić odustao od gonjenja predsednika Srpske radikalne stranke Vojislava Šešelja i bivšeg šefa vojne bezbednosti Aca Tomića, navodno zbog nedostatka dokaza. Krajem meseca, u sudu su među publikom počeli da se pojavljuju pripadnici Jedinice za specijalne operacije, iz čijeg je sastava došao dobar deo optuženih, odeveni u majice sa simbolom Jedinice – iskeženim vukom. Istovremeno je, podstaknuta tvrdnjama svedoka Milana Veruovića da je na Đinđića pucano više od dva puta, kroz tabloide i jedan nedeljnik krenula priča o trećem, četvrtom i petom metku, uz osporavanje praktično svih dokaza na koje se pozivala optužnica. Drugog maja se, posle više od godinu dana skrivanja, pod čudnim okolnostima predao prvooptuženi Milorad Luković Legija. Okolnost da je Legija neposredno nakon predaje doveden u MUP, gde je proveo više sati u razgovoru sa ministrom Jočićem, šefom tajne policije Radetom Bulatovićem i načelnikom Javne bezbednosti Branislavom Miloševićem izazvala je posebnu pažnju javnosti, jer zakon jasno nalaže da se optuženi mora odmah predati sudu, a da bez odobrenja sudije (u ovom slučaju Marka Kljajevića) niko nema prava da sa njim razgovara. Lukovićeva pojava izazvala je jednomesečni prekid suđenja, kako bi mu se omogućilo da pripremi odbranu. Kada je Legija konačno progovorio u nastavku suđenja, toliko se zapričao da je preopteretio glasne žice, pa je suđenje prekinuto na još mesec dana, da zaleči grlo. I pored gromoglasnih najava da će Lukovićeva odbrana oboriti optužnicu i izazvati senzaciju u Srbiji, to se nije dogodilo: po opštem mišljenju, njegov govor pred sudom je bio konfuzan, protivrečan i neubedljiv.\nU julu je u Grčkoj uhapšen Dejan Milenković Bagzi, koji će kasnije dobiti status svedoka saradnika. U "Vremenu" je kasnije objavljen transkript presretnutog razgovora između Bagzija i njegove advokatice Biljane Kajganić, koja mu je sugerisala šta treba da izjavi na sudu uz napomenu da se u vezi sa tim već dogovorila sa "najmoćnijim ljudima u Srbiji." Kajganićka je odlučno porekla da se takav razgovor vodio, ali ju je Milenković nakon izručenja otpustio i najmio drugog branioca.\nPosle letnje pauze, suđenje je na jesen 2004. nastavljeno nešto mirnijim tonom i tako se nastavilo do danas, bez incidenata i spektakularnih obrta, mada uz česte prekide i odlaganja. Ubistvo drugog svedoka saradnika, Zorana Vukojevića Vuka, uzburkalo je duhove ali, kao u slučaju Kriještorca, nije moglo da se odrazi na proces. Svedoci koji su se ređali mahom su potvrđivali navode optužnice. Najviše problema i odugovlačenja bilo je oko nalaza veštaka Kriminološkog instituta u Vizbadenu, koji se u prvoj verziji donekle razlikovao od nalaza domaćih stručnjaka. Sporna tačka bio je položaj premijera Đinđića u trenutku atentata. Odbrana je tvrdila da nalaz iz Vizbadena u potpunosti obara optužnicu, ali nakon što su u Nemačku poslati detaljniji balistički i patološki nalazi, nemački stručnjaci su se saglasili sa domaćim. Zatim je nastao spor koji je proizišao iz zahteva odbrane da se veštaci iz Vizbadena lično pojave pred beogradskim sudom, pa je jedno vreme u planu bilo da sudije, tužioci i advokati idu u Vizbaden... Na kraju je pala odluka da se između Beograda i Vizbadena uspostavi video-link putem koga će veštaci biti ispitani početkom novembra ove godine. Sve u svemu, na rasprave oko izveštaja iz Vizbadena utrošeno je, prema proceni Rajka Danilovića, zastupnika Đinđićeve porodice, oko osam meseci, odnosno oko četvrtina dosadašnjeg trajanja suđenja.\nTokom celog maratonskog postupka, sudija Kljajević je, po opštem mišljenju, smireno i samouvereno vodio postupak, ne nasedajući na provokacije i pritiske sa raznih strana. Nakon hapšenja njegovog brata u aprilu ove godine, posmatrači i kolege počeli su da primećuju promene. "Stekao sam utisak da je počeo da odugovlači", kaže jedan od njih. "Trošio je silno vreme na beznačajne okolnosti, i uvek zakazivao nastavak procesa na samom kraju zakonom propisanog roka."\nOdmah nakon što mu je brat uhapšen, počele su prve spekulacije da bi Marko Kljajević mogao da dâ ostavku. On sam je takve priče javno demantovao, ali je privatno priznao kolegama da se dvoumi da li da ostane. Mnogi su ga nagovarali da istraje, a ključnu ulogu odigrao je sam Goran, koji mu je iz zatvora poručivao "Izdrži, Marko". S druge strane, pojedini članovi Kljajevićeve familije vršili su pritisak u suprotnom pravcu, upućujući mu prekore što nastavlja da sudi za račun iste države koja mu "brata hapsi ko barabu i revolveraša, dok Legiju voze u luksuznom autu".\nTRETMAN: Istina je da je država Srbija, odnosno neki njeni predstavnici, našla hiljadu načina da stavi Kljajeviću do znanja da im nije prirastao k srcu. Najviše problema bilo je sa Jedinicom za zaštitu MUP-a, koja je zadužena za obezbeđenje sudija i svedoka. Nakon što je Kljajevićev lični pratilac u jednom trenutku uhapšen zbog ranije počinjenih krivičnih dela, sudija je odbio da primi zamenu uz poruku da mu više ne šalju kriminalce, pa je jedno vreme, sve do ubistva Vukojevića, bio neobezbeđen. Bilo je problema i sa mobilnim telefonom, službenim kolima... Ipak, priča da je sudija Kljajević prilikom poseta bratu bio ponižavan od strane osoblja Centralnog zatvora, koja se nedavno pojavila u štampi, po svemu sudeći nije tačna.\nPored pobrojanih, postoji još jedna okolnost koja je mogla uticati na Kljajevića, a u vezi je sa svirepim ubistvom svedoka Zorana Vukojevića Vuka. To ubistvo, kao što je rečeno, neće direktno uticati na samo suđenje jer je Vukojević već sve ispričao. Međutim, činjenica da se to ubistvo pripisuje braći Simović, odbeglim članovima zemunskog klana, te da su pomenuta braća preko izvesnog tabloida javno poručila da nameravaju da se obračunaju i sa preostalim svedocima saradnicima, a da niko iz vlasti na to nije reagovao, budi sumnju da kriminalci još imaju moćne zaštitnike u državnom aparatu.\nJedna priča koja cirkuliše među Kljajevićevim kolegama tiče se Dejana Milenkovića Bagzija, čijim bi iskazom trebalo da se nastavi suđenje za ubistvo Đinđića. Bagzi bi mogao da dodatno optereti svoje nekadašnje drugove iz zemunskog klana, ne samo u procesu protiv Đinđića, već i u suđenjima za druga krivična dela istoj grupi. Zbog toga su, prema tim pričama, ostaci zemunskog klana naročito rešeni da ubiju ovog svedoka, a Marku Kljajeviću je prećeno da će mu brat u zatvoru biti ubijen ako sasluša Bagzija (što je prvo što je po povratku sa odmora trebalo da uradi). Inače, Kljajević je dosta oklevao da Bagziju da status svedoka saradnika i odugovlačio sa odlukom gotovo godinu dana.\nDok se sad već bivši sudija Kljajević ne vrati iz dobrovoljnog izgnanstva i ne objasni svoje motive, možemo samo da ih nagađamo. Dotle, da svedemo bilans: zbog zlih mamera ili kletve, dosad je previše učesnika u procesu za ubistvo Đinđića loše prošlo. Policajci koji su hapsili optužene su otpušteni ili degradirani, od dva zastupnika optužbe jedan je umro u zatvoru pod sumnjom da je odao službenu tajnu, a drugi je dao ostavku, ubijena su dva svedoka... Kažu da su stari Kinezi među brojnim načinima pogubljenja imali takav da osuđenika mesecima bockaju i seckaju na sitno, sve dok ne ispusti dušu; to se zvalo "Smrt od hiljadu rezova". Ostavka Marka Kljajevića je dubok rez u tom nizu: zasad poslednji, još uvek ne i fatalni.\nGoran Kljajević, dugogodišnji predsednik Trgovinskog suda u Beogradu i stariji brat Marka Kljajevića, uhapšen je sa još sedam osoba 12. aprila ove godine zbog sumnje za zloupotrebu službenog položaja, primanje i davanje mita i odavanje službene tajne. Ministar finansija Mlađan Dinkić izjavio je tim povodom da je to "najjači udarac privrednom kriminalu koji je ikad zadat u Srbiji", a za Gorana Kljajevića je rekao da je "više nego sinonim za korupciju u Srbiji" i "vrh stečajne mafije." Kljajević se od tada nalazi u pritvoru, koji mu je u međuvremenu produžen, ali optužnica još nije podignuta.\nZa Kljajevića lično i Trgovinski sud u celini vezuju se mnogobrojne afere iz vremena Slobodana Miloševića, počevši od oduzimanja firme Bel padžet biznismenu Zoranu Markoviću, do otimanja "Borbe" i sumnjive privatizacije čitavog niza društvenih i državnih preduzeća. Tvrdi se da je lično on registrovao sve firme Bogoljuba Karića, a kada je Karić sa nekolicinom magnata svojevremeno osnovao Udruženje industrijalaca Srbije, u šali se pričalo da bi Goran Kljajević u tom udruženju trebalo da bude doživotni počasni predsednik.\nI pored takve reputacije Goran Kljajević je posle 5. oktobra 2000. postavljen za predsednika Trgovinskog suda, navodno na insistiranje pokojnog Zorana Đinđića i Čedomira Jovanovića. Milica Arežina, dotadašnja predsednica suda, tvrdila je da su braća Kljajević 6. oktobra upali u sud u pratnji naoružanih članova surčinskog klana, da su je odatle silom izbacili i organizovali njeno prebijanje.\nIako hapšenje Gorana Kljajevića, u sklopu obračuna sa "stečajnom mafijom", nije predstavljalo iznenađenje, način na koji je to obavljeno bio je u najmanju ruku čudan. Goran Kljajević je uhapšen uz ektsremne mere predostrožnosti, kao da je reč o opasnom gangsteru ili teroristi, a fotografije sudije u lisicama koga u maricu sprovode teško naoružani i maskirani pripadnici Žandarmerije već sutradan su se pojavile u odabranim tabloidima i u jednom nedeljniku. Već tada je ovakav tretman poslužio kao povod spekulacijama da je reč o posrednom pritisku na njegovog brata Marka, u čemu je najglasniji bio Čedomir Jovanović, koji je za hapšenje rekao da predstavlja "sumrak pravosuđa u Srbiji". Vlast je ove optužbe jednoglasno odbacila.\nGoran Kljajević se na odluku o pritvoru žalio Evropskom sudu u Strazburu, koji je ovih dana od Vlade Srbije zatražio zvanično razjašnjenje o njegovom slučaju.


Počinje rekonstrukcija 15 javnih objekata u Kantonu Sarajevo – TVSA.BA\nNaslovna/Vijesti/Sarajevo/Počinje rekonstrukcija 15 javnih objekata u Kantonu Sarajevo\nRadi se o 15 objekata, a to su: Studentski domovi u Nedžarićima i na Bjelavama – konkretno Blok 1 i Paviljon 7, Dom zdravlja Ilidža, vrtići “Labudovi”, “Kekec”, “Ribica”, osnovne škole “Zajko Delić”, “Stari Ilijaš” – Područna škola “Malešići”, “Vrhbosna”, “Grbavica I”, “Ćamil Sijarić” i “Hilmi ef. Šarić”- Područna škola Korča, “Druga gimnazija” i Srednjoškolski centar “Nedžad Ibrišimović” Ilijaš.\nMinistar Hadžiahmetović izrazio je zadovoljstvo zbog potpisivanja veoma važnog ugovora.\n“Tokom cijele godine smo radili na projektu koji se tiče 40 javnih projekata, a danas je potpisan Ugovor za prvih 15. Nadam se da je ovo početak radova u Kantonu Sarajevu, da ćemo završiti i ostalih 25 javnih objekata, koji na to čekaju godinama. Ovo je zaista velika stvar za građane Kantona Sarajevo”, kazao je ministar Hadžiahmetović.\nPotcrtao je da se radi o projektu vrijednom ukupno 10 miliona eura, od čega su njih osam kredit Europske banke za obnovu i razvoj (EBRD), a dva milliona KM grant sredstva Europske unije (EU).\nDirektorica Pindžo je objasnila da je rok za završetak radova 13 mjeseci. Potvrdila je da će se s pripremama početi odmah, u mjeri u kojoj to vremenski uslovi budu diktirali, odnosno da će dio radova početi već narednog mjeseca.\n“Danas smo svjedoci potpisivanja vrlo važnog ugovora za cijeli kanton. S obzirom da naša firma ima dobro iskustvo u radu na objektima energetske efikasnosti, nadam se da ćemo i ove završiti kvalitetno i u zadatom roku”, kazala je Pindžo.\nS obzirom da se uglavnom radi o objektima koji pripadaju resoru obrazovanja, potpisivanju Ugovora prisustvovale su Naida Hota-Muminović, ministrica za odgoj i obrazovanje, i Aleksandra Nikolić, ministrica za nauku, visoko obrazovanje i mlade, kao i Omer Osmanović, ministar za boračka pitanja KS, te Alen Džananović iz EBRD-a.


Stefanović: Interesantno da Milenovićeva spominje Vučića - 22.11.2015, Sputnik Srbija\nStefanović: Interesantno da Milenovićeva spominje Vučića\nMinistar unutrašnjih poslova Nebojša Stefanović kaže da je veoma interesantno da u danu u kojem je pretrpela napad članica Saveta za borbu protiv korupcije... 22.11.2015, Sputnik Srbija\nSve više osećam da živimo u getu\nvesti, srbija, nebojša stefanović, miroslava milenović\n20:56 22.11.2015 (Osveženo: 21:03 22.11.2015)\n© Tanjug / Sava RadovanovićNebojša Stefanović\nMinistar unutrašnjih poslova Nebojša Stefanović kaže da je veoma interesantno da u danu u kojem je pretrpela napad članica Saveta za borbu protiv korupcije Miroslava Milenović nije propustila da pomene premijera Vučića, naravno u negativnom kontekstu.\nMinistar unutrašnjih poslova Nebojša Stefanović pita zašto Miroslava Milenović ne želi da sarađuje sa vladinim institucijama i pomogne u istrazi napada.\nOsim toga, on je naveo da je policija u saradnji sa tužilaštvom učinila sve iz svoje nadležnosti kako bi se otkrili počinioci napada na članicu Saveta Vlade Srbije za borbu protiv korupcije.\n„Potpuna je neistina da policija nije preuzela ništa. Naprotiv, u saradnji sa tužilaštvom Ministarstvo unutrašnjih poslova je i u slučaju prvih navoda i danas preuzelo sve iz svoje nadležnosti kako bi se otkrili počinioci napada. Nažalost, gospođa Milenović nije želela da sarađuje sa policijom, niti je pristala da bilo koja medicinska ustanova ustanovi stepen njenih povreda. Otuda se dovodi u pitanje zašto neko ko radi za vladin organ ne želi da sarađuje sa vladinim institucijama i pomogne u istrazi oko napada“, rekao je Stefanović.\n22 Novembar 2015, 14:35\nOn je dodao i da je „veoma interesantno da u danu u kojem je pretrpela napad gospođa Milenović nije propustila da pomene premijera Vučića, naravno u negativnom kontekstu“.\n„Oni koji su se zalagali da istrage treba prepustiti policiji i tužilaštvu, tvrdeći da je upliv politike nedopustiv, sada čine suprotno. Ostaje nejasno da li je to promena njihovog stava ili samo još jedna prilika za obračun sa političkim protivnikom i neistomišljenikom“, istakao je ministar.\n„Postavlja se pitanje i zašto bi bilo ko tražio od policije odgovorno postupanje, a ne želi da pruži bilo kakvu informaciju koja bi olakšala pronalaženje počinioca. Danas smo imali prilike da vidimo komentare i reakcije koje izgledaju potpuno identično i orkestrirano i doprinose stvaranju jedne loše atmosfere, atmosfere linča u kojoj treba da se pronađe neko ko je politički kriv, a ne neko ko je kriv za fizički napad“, istakao je ministar.\nOn je ujedno pozvao sve da se uzdrže od komentarisanja istraga koje su u toku i da dozvole državnim organima da rade svoj posao, baš kao i u svim prethodnim slučajevima koje je Ministarstvo unutrašnjih poslova uspešno rešilo.\n23 Novembar 2015, 00:09


FRONTEKS u Beogradu - signal EU za dodatno jačanje saradnje - European Western Balkans\nBEOGRAD – Upućivanjem oficira za vezu FRONTEKS-a u Beograd, koji će imati mandat za sve države Zapadnog Balkana, jasan signal Evropske unije da postoji spremnost za dodatno jačanje već postojeće saradnje, izjavio je danas ministar unutrašnjih poslova Nebojša Stefanović, saopštio je MUP.\nIzvršni direktor FRONTEKS-a (Evropske agencije za graničnu i obalsku stražu), Fabris Leđeri naglasio je važnost saradnje sa Republikom Srbijom i posebno pohvalio učešće u regionalnom sistemu ranog upozoravanja, kao i dostavljanje svih informacija posredstvom mreže za analizu rizika.\nStefanović i Leđeri konstatovali su visok stepen saradnje saradnje Ministarstva i Agencije, posebno u domenu analize rizika od migracionih kretanja.\nNa sastanku je ukazano da se radni aranžman sprovodi bez većih problema i da Ministarstvo unutrašnjih poslova učestvuje u akcijama kojima koordinira FRONTEKS, kao i da se u kontinuitetu sprovode sve aktivnosti predviđene regionalnim i IPA projektima gde ta Agencija učestvuje kao implementacioni partner.\nGovoreći o pristupnom procesu Srbije u EU i ispunjenju aktivnosti iz Poglavlja 24, Stefanović i Leđeri složili su se da je MUP na dobrom putu u ispunjavanju obaveza predviđenih evropskom agendom, ali i da je neophodno još dosta napora uložiti u narednom periodu što će zahtevati blisku saradnju MUP-a i Agencije za graničnu i obalsku stražu Evropske unije.\nFabris LeđeriFronteksIPAMUPNebojša StefanovićPoglavlje 24\nCvetićanin: Tri scenarija za Zapadni Balkan\nKocijančič: Primili smo pismo i odgovorićemo blagovremeno\nJoksimović: Evropska komisija pružila dokaz da je Zapadni Balkan značajan za EU


Američki ratni brodovi prelaze u Aziju\n2 Juna, 2012 09:51\nSAD će premjestiti većinu svojih ratnih brodova u azijsko-pacifički region u narednim godinama i zadržat će šest nosača aviona u tom regionu, izjavio je danas američki ministar odbrane Leon Panetta. On je priznao da postoje neslaganja između dvije najveće ekonomske sile u vezi sa mnogim pitanjima, uključujući teritorijalni spor u Južnom kineskom moru.\n“Nismo naivni u vezi sa našim odnosima, a nije naivna ni Kina”, rekao je Panetta na skupu kojem su prisustvovali visoki civilni i vojni lideri iz oko 30 zemalja azijsko-pacifičkog regiona, prenosi Srna.\nAmerički zvaničnik dodao je da obje zemlje shvataju da “ne postoji alternativa, osim da se obje strane angažuju na jačanju međusobne komunikacije i poboljšanju vojnih odnosa”. “Sa Kinom ćemo morati da razvijemo zreo odnos”, naglasio je Paneta.\nNeki kineski zvaničnici kritikovali su usmjeravanje pažnje američke vojske na Aziju kao pokušaj da se ograniči uticaj Kine povodom njenih teritorijalnih sporova sa drugim zemljama.\nPanetta tokom sedmodnevne regionalne turneje objašnjava saveznicima i partnerskim zemljama praktično značenje američke vojne strategije koja je objavljena u januaru, u kojoj se američke vojne snage preusmjeravaju na Pacifik.\nOn će u narednim danima obići Vijetnam i Indiju, u vrijeme kada su u Južnom kineskom moru obnovljene tenzije zbog teritorijalnog spora Kine i Filipina.\nPusić: Josipović neće ići na Nikolićevu inauguraciju\nBeyonce skinula 28 kila pa opet zatrudnjela\nJusuf Nurkić: Nadam se da će Razija Mujanović biti i s nama\nVodopad na Blihi vodeća turistička destinacija u Sanskom Mostu\nPozitivna geografija – Sanski Most 2002. godine VIDEO\nLjudi ne cijene jutro..\nMeteorolozi izdali CRVENO upozorenje za četvrtak: “Vrijeme je izuzetno opasno”


Zbog napada na Čedomira Jovanovića: "Belgrejd bojsi" pred sudom – Nadlanu.com\nZbog napada na Čedomira Jovanovića: "Belgrejd bojsi" pred sudom\nObjavljeno 3. okt 2013. / 09:27:50\nNa optuženičkoj klupi pored Dunjića naći će se i Leo Petrović, rekla je Tanjugu portparol suda Dušica Ristić.\nDunjiću je u petak 27. septembra produžen pritvor u kom boravi od hapšenja nakon incidenta u Mađarskoj.\nTokom suđenja u svojstvu oštećenog svedočiće i lider LDP-a.\nDunjić je od ranije poznat organima gonjenja, a protiv njega je podneto više desetina krivičnih prijava za različita krivična dela, od kojih je najčešće u pitanju bilo nasilničko ponašanje.\nOn je prošle godine u aprilu pravosnažno osuđen na četiri godine i dva meseca zatvora, kao i Uroš Avramović, jer su naneli teške telesne povrede Andreju Čoguriću na splavu "Kalipso" u aprilu 2008. godine.\nTom presudom preinačena je prvostepena odluka Višeg suda u Beogradu i u pogledu kvalifikacije krivicnog dela i u pogledu visine izrečenih kazni, prema kojoj su posle ponovljenog suđenja bili osuđeni na po sedam godina i dva meseca zatvora zbog krivicnog dela ubistvo u pokušaju.\nZašto Dunjić nije bio poslat u zatvor na odsluženje kazne pre incidenta u Mađarskoj nije poznato.\nJovanović je napadnut u Segedinu, gde je bio na utakmici vaterpolo kluba "Crvena zvezda". Lider LDP-a je sa suprugom i prijateljima uoči utakmice ušao u restoran gde su bili "Zvezdini" navijači i većina se sa njim pozdravila.\nMeđutim, grupa od oko 20 huligana počela da ga vređa, nakon čega su i fizički nasrnuli na suprugu, njega i njihove prijatelje.


Uskoro počinje izgradnja novog trgovačkog centra SPAR u Popovači – Radio Moslavina – Moslavački list\nNa zemljištu uz spoj Kutinske i Kolodvorske ulice u Popovači, tijekom lipnja, očekuje se intenziviranje radova na izgradnji novog trgovačkog centra SPAR. Ova tema, posebice sada tijekom predizborne kampanje, privukla je veliku pažnju među građanima.\nPodsjetimo, Grad Popovača je navedenu parcelu temeljem javnog natječaja prodao tvrtki ARTURUS BOREALIS d.o.o. koja je započela s pripremnim radovima. Prema projektnom rješenju, ukupna površina objekta iznosit će oko 1750m2 a sama površina prodajnog prostora iznosit će 1400m2 prodajnog prostora, uz predviđenih 90 parkirališnih mjesta. Kako najavljuju investitori, projektom je predviđeno 90 parkirališnih mjesta, te otvorenje 30-ak novih radnih mjesta. Završetak radova predviđen je u prosincu ove godine.\n18 novooboljelih – po 2 osobe s područja Kutine i Popovače


CEDIS objavio pretkvalifikacioni tender za dovršetak projekta pametnog merenja u distributivnoj mreži\nCrnogorski elektrodistributivni sistem (CEDIS), operator distributivnog sistema (ODS), objavio je pretkvalifikacioni tender za nabavku IT sistema za upravljanje podacima dobijenim od pametnih brojila (Meter Data Management) i integraciju sa upravljanjem naprednim merenjem (Advanced Metering Management – AMM) i starim sistemima.\nReč je o projektu za dovršetak sistema pametnog merenja (CEDIS Smart Metering Completion), za koji državna energetska kompanija namerava da iskoristi deo kredita Evropske banke za obnovu i razvoj (EBRD).\nPonude na pretkvalifikacioni tender moraju se dostaviti do 9. novembra.\nCEDIS namerava da obavi pretkvalifikaciju firmi i konzorcijuma za nabavku, instalaciju i puštanje u rad novog integrisanog IT sistema. Ovaj sistem će se koristiti za upravljanje komercijalnim i finansijskim odnosima u saradnji sa kompanijama za snabdevanje i operatorom prenosnog sistema (OPS), u okviru aktivnosti vezanih za sistem pametnog merenja električne energije koji se trenutno sprovodi u Crnoj Gori, kao i za tehničko održavanje mernih mesta, što podrazumeva precizno poznavanje elemenata, koji čine električnu mrežu, navodi se u pozivu za pretkvalifikacioni tender koji je objavio CEDIS.\nNovi integrisani informacioni sistem će u početku upravljati podacima i procesima koji se odnose na 500.000 brojila za električnu energiju, ali mora biti prilagodljiv za do 1 milion mernih mesta.\nProjekat za dovršetak sistema pametnog merenja, koji je započeo 2017. godine, predviđa rekonstrukciju i modernizaciju niskonaponske infrastrukture i podstanica i modernizaciju softvera, kao i ugradnju 60.000 pametnih brojila za električnu energiju.\nU septembru 2017. godine, CEDIS je najavio da će do januara 2019. biti instalirano 45.000 pametnih brojila.\nProjekat je vredan 39 miliona evra, s tim da EBRD i komercijalne banke obezbeđuju po 16 miliona evra, a CEDIS 7 miliona evra .\nProjekat će pomoći CEDIS-u da dovrši modernizaciju distributivne mreže, sa ciljem daljeg smanjenja gubitaka, da poboljša naplatu i sigurno i stabilno snabdevanje električnom energijom.\nPre sedam godina, CEDIS je pokrenuo projekat modernizacije sistema distributivne mreže i dosad je instalirao oko 250.000 pametnih brojila. CEDIS snabdeva oko 360.000 potrošača u Crnoj Gori.\nTagovi: CEDIS, EBRD, IT sistem, pametna brojila, tender\nPočetna » Vesti » Električna energija » CEDIS objavio pretkvalifikacioni tender za dovršetak projekta pametnog merenja u distributivnoj mreži


Navalny pred sudom\nSud u Moskvi naložio je 2. februara ruskom opozicionaru i kritičaru Kremlja Alekseju Navaljnom da odsluži dve godine i osam meseci zatvorske kazne nakon što ga je proglasio krivim za kršenje uslovne kazne koja mu je izrečena 2014. godine.\nOptužen je za kršenje uslovne kazne za proneveru u slučaju za koji je kazao da je izmišljen. Navaljni je istakao da iza njegovog "zatvora" stoje "strah i mržnja" ruskog predsednika Vladimira Putina.\nSutkinja Natalija Repnikova naredila je da se uslovna kazna od 3,5 godine koju je Navaljni dobio 2014. preinači u kaznu, dodajući da će se vreme provedeno u kućnom pritvoru računati kao odsluženo vreme, smanjujući tako kaznu zatvora na dve godine i osam meseci.\nAdvokatica Navaljnog, Olga Mihailova, rekla je da će na presudu biti uložena žalba.\nNavaljnijev tim odmah je pozvao pristalice na proteste u centru Moskve. Protesti su održani i u Sankt Peterburgu gde je deo demonstranata rasteran, a deo takođe priveden.\nNezavisna nadzorna grupa OVD-Info navela je da je u utorak u Moskvi privedeno 1.116 ljudi, a u Sankt Peterburgu, drugom po veličini gradu u zemlji, 246 osoba. Još 15 ljudi je uhapšeno u manjim ruskim gradovima. Vlasti nisu komentarisale ove brojeve.\nU Moskvi je zabeleženo kako policija pendrecima prebija demonstrante.\nSankt Peterburg, 2. februar 2021.\nOštre kritike Zapada\nOdluka suda u Moskvi izazvala je oštre kritike Zapada usred ionako napetih odnosa.\nŠefovi Evropske unije u utorak su osudili zatvaranje Navaljnog i zatražili njegovo puštanje na slobodu.\n"Najoštrije osuđujem izricanje presude Alekseju Navaljnom", napisala je predsednica Evropske komisije Ursula fon der Lejen (von der Leyen) na Twitteru. "Pozivam Rusiju da ispuni svoje međunarodne obaveze i odmah ga bezuslovno pusti."\nPredsednik Evropskog saveta Šarl Mišel (Charles Michel) tweetao je: "Ne prihvatamo njegovu kaznu - pravda se ne sme politizovati. Demonstranti imaju pravo da mirno protestuju i iznose svoje političke stavove."\nVisoki predstavnik Evropske unije za spoljne poslove Josep Borelj (Josep Borrell) zatražio je njegovo hitno puštanje na slobodu i naveo da je presuda suda u Rusiji u suprotnosti sa presudom Evropskog suda za ljudska prava.\n"Presuda Alekseju Navaljnom je suprotna ruskim međunarodnim obavezama o vladavini zakona i temeljnim slobodama", objavio je Borelj na Twitteru.\nAmerički državni sekretar Antoni Blinken (Antony) osudio je kaznu moskovskog suda i zatražio oslobađanje Navaljnog.\n"Ponavljamo svoj poziv ruskoj vladi da odmah i bezuslovno pusti Navaljnog, kao i stotine drugih ruskih građana koji su poslednjih nedelja nepravedno uhapšeni zbog ostvarivanja svojih prava, uključujući prava na slobodu izražavanja i mirnog okupljanja", rekao je Blinken u izjavi.\n"Današnja perverzna sudska odluka pokazuje da Rusija ne ispunjava najosnovnije obaveze koje se očekuju od bilo kog odgovornog člana međunarodne zajednice", objavio je šef britanske diplomatije Dominik Raab (Rab) na Twitteru.\nKritike i pozivi na hitno oslobađanje Navaljnog su stigle i od francuskog predsednika Emanuela Makrona (Emmanuel Macron), koji je na Twitteru napisao da političko neslaganje nije zločin, te da se o poštovanju ljudskih sloboda ne može pregovarati.\nNemački ministar spoljnih poslova Heiko Mas (Maas) je takođe pozvao na oslobađanje Navaljnog.\n"Današnja presuda Alekseju Navaljnom gorki je udarac protiv osnovnih sloboda i vladavine zakona u Rusiji. Navaljni mora odmah da bude pušten", napisao je na Twitteru Mas.\nČlanice Evropske unije Litvanija i Latvija pozvale su zvanični Brisel da uvede sankcije Rusiji, objavili su šefovi diplomatije obe zemlje.\nRusija je pozive zapadnih zemalja da oslobode protivnika Kremlja nazvala "odvojenim od stvarnosti".\n"Nema potrebe za mešanjem u unutrašnje stvari suverene države", izjavila je portparolka Ministarstva spoljnih poslova Rusije Maria Zaharova, navodi agencija Rojters pozivajući se na rusku novinsku agenciju. Zaharova je dodala da pozivi zapadnih zemalja za hitnim puštanjem Navaljnog na slobodu "nemaju dodira sa realnošću".\nSudsko saslušanje u Moskvi 2. februara došlo je usred međunarodne ogorčenosti zbog njegovog pritvora i nakon što se desetine hiljada Rusa okupilo protekla dva vikenda u nekim od najvećih protesta protiv predsednika Vladimira Putina u poslednjih deset godina.\nU izjavi sudu Navaljni se više puta izrugivao Putinu kojeg optužuje da stoji iza napada otrovom koji ga je zamalo ubio, ističući da je cilj saslušanja pokušati zastrašiti svakog ko se suprotstavio Kremlju.\n"Svi su bili uvereni da je on samo birokrata koji je slučajno postavljen na njegovo mesto. Nikad nije sudelovao u bilo kakvim raspravama. Ubistvo je jedini način na koji se zna boriti. Ući će u istoriju kao ništa drugo nego trovač. Svi se sećamo Aleksandra Oslobodioca [Aleksandar II] i Yaroslava Mudrog [Yaroslav I]. Pa, sad ćemo dobiti Vladimira Trovača", rekao je Navaljni u obraćanju sudu.\nPet stvari koje treba da znate o Alekseju Navaljnom\nZa razliku od drugih slučajeva kada se pojavio putem video veze iz istražnog zatvora, Navaljni je ovaj put bio prisutan na sudu.\nIstaknuo je kako je Evropski sud za ljudska prava presudio da je njegova presuda iz 2014. nezakonita, dodajući da su to priznali i ruski zvaničnici.\n"Glavna stvar u celom ovom suđenju nije ono što mi se događa. Zaključati me nije teško. Najvažnije je zašto se to događa. To se događa da zastraši veliki broj ljudi. Zatvaraju jednu osobu da bi preplašili milione", rekao je Navaljni.\n"Sve što sada govorim odražava moj stav prema predstavi koju ste ovde priredili. To se dogodilo kada bezakonje i tiranija postanu suština političkog sistema i to je zastrašujuće", dodao je.\nZadržavanje Navaljnija i rastuća ljutnja javnosti zbog percepcije raširene korupcije i pogoršanja uslova života potakli su desetke hiljada na protest u celoj zemlji protekla dva vikenda.\nPolicija je reagovala ponekad nasilnim akcijama, privodeći oko 10.000 ljudi. Mnogi bliski Navaljnijevi saradnici i njegova supruga Julija privedeni su, kažnjeni ili im je određen kućni pritvor.\nSvedočenje kazneno-popravne službe\nRuska Federalna kazneno-popravna služba (FSIN) optužila je Navaljnog za kršenje uslovnog otpusta u vezi s uslovnom kaznom koju je izdržavao u slučaju pronevere koju je nazvao izmišljenim. FSIN je ranije 2. februara ponovio zahtev da sud pretvori tu uslovnu u kaznu zatvora do tri i po godine.\nPredstavnik FSIN-a rekao je sudu da je Navaljni mnogo puta prekršio javni red od izricanja prvobitne uslovne kazne, koja je okončana prošlog meseca, i da se sistematski nije prijavljivao u registar. Navaljni je odgovorio da krajem 2020. godine nije mogao da se javi u zatvorsku službu, jer se oporavljao u Nemačkoj gde je prebačen avionom hitne pomoći nakon trovanja u Sibiru.\nFSIN je naveo da su njegove žalbe prethodile njegovom trovanju i da je Navaljni u svakom slučaju bio dovoljno dobro da se sastane s novinarima nakon što je u septembru otpušten iz berlinske bolnice.\nNavaljni je rekao sudu da je cela zemlja znala da je otrovan i da je bio u Nemačkoj krajem prošle godine. "Na osnovu čega kažete da niste znali gde sam bio? Obmanjujete sud", kazao je zvaničniku FSIN-a, koji je Navaljnom rekao da je trebalo da stupi u kontakt da službeno obavesti službu o svojim okolnostima.\nPre početka postupka Navaljni je pohvalio svoju suprugu Juliju, koja je bila prisutna nakon što je prethodnog dana kažnjena zbog učešća u protestu zbog zahteva za njegovo puštanje.\n"Rekli su da ste ozbiljno prekršili javni red i da ste bili loša devojka. Ponosan sam na vas", rekao je Navaljni putem mikrofona iz svoje ćelije sa staklenim zidovima.\nMoskovski sud kaznio suprugu Navaljnog novčanom kaznom\nPrivođenja pre i tokom suđenja\nPolicija je pre i tokom suđenja privodila pristalice ruskog opozicionara koji su pokušali, uprkos jakim policijskim snagama oko zgrade Moskovskog gradskog suda, da joj priđu što bliže kako bi pokazali svoju podršku.\nNeke pristalice Navaljnog ipak su uspele da priđu zgradi suda uprkos tesnim policijskim kordonima.\nMlada žena popela se na veliku gomilu snega preko puta zgrade suda i podigla plakat sa natpisom "Sloboda Navaljnom". Nepunih minut kasnije, policajac ju je odveo.\nKremlj optužio zapadne diplomate da pokušavaju da utiču na sud\nZvanični Kremlj je 2. februara optužio zapadne diplomate da pokušavaju da utiču na sud u slučaju Navaljnog.\n"Diplomate ne smeju da pribegavaju radnjama koje bi mogle biti povezane sa pokušajima pritiska na sud", rekao je portparol Dmitrij Peskov, napominjući da su u blizini suda bili automobili sa diplomatskim tablicama.\nPeskov je rekao da je Rusija spremna za dijalog o Navaljnom, ali je upozorio da neće uzimati u obzir kritike Zapada.\n"Spremni smo sve strpljivo da objasnimo, ali nećemo reagovati na izjave u mentorskom stilu niti ćemo ih uzimati u obzir", rekao je on 2. februara.\nSaslušanje Navaljnog u Moskvi dolazi usred međunarodne ogorčenosti zbog njegovog pritvaranja i nakon što su se desetine hiljada Rusa okupile u protekle dve nedelje u nekim od najvećih protesta protiv predsednika Vladimira Putina u poslednjoj deceniji.\nPolicija je tokom dva vikenda demonstracija privela oko 10.000 ljudi u mnogim gradovima, koristeći oštru taktiku da uguši uglavnom mirno izražavanje neslaganja protiv korupcije u zemlji i pritvora Navaljnog. Mnogi bliski saradnici Navaljnog i njegova supruga Julija su ili privedeni ili stavljeni u kućni pritvor.\nHiljade uhapšenih pristalica Navaljnog širom Rusije\nČetrdesetčetvorogodišnji kritičar Kremlja priveden je 17. januara na moskovskom aerodromu "Šeremetjevo" po povratku iz Nemačke, gde se oporavljao od trovanja nervnim agensima, a kasnije mu je određen istražni pritvor u trajanju od 30 dana.\nKremlj je odbacio opsežne dokaze da su državni agenti otrovali Navaljnog, kao i međunarodne pozive za njegovo puštanje.


Vesti online / Sport / Košarka / Na korak do finala: Raspucana Zvezda preslišala Mornar\n20:44 >> 22:52h\nNa korak do finala: Raspucana Zvezda preslišala Mornar\nKošarkaši Crvene zvezde se nalaze u odličnoj seriji. Oni su u prvom meču polufinala plej-ofa ABA lige u Beogradu deklasirali Mornar 91:63 (22:14, 19:8, 23:27, 27:14).\nMilko Bjelica u duelu sa košarkašima Mornara\nPitanje pobednika nije se postavljalo nijednog momenta, jer su crveno-beli vodili od prvog minuta. Nisu izabranici Dušana Alimpijevića hteli nijednog momenta da ovaj meč dovedu u neizvesnost. Gosti iz Bara su najviše zapretili u trećem periodu kada su Zvezdi prišli na 12 poena zaostatka.\nSa druge strane, domaćin je ponovo bio raspoložen u šutu za tri poena. Ukupno su crveno-beli pogodili 14 trojki iz 26 pokušaja, dok su gosti ubacili samo tri iz 22 šuta. Najočiglednija razlika bila je u skokovima. Barani su imali 26 skokova, a Zvezda samo u odbrani 27, dok je u napadu dodala još deset. Ovo je Zvezdina treća uzastopna ubedljiva pobeda u samo nedelju dana računajući sva takmičenja.\nKao protiv Valensije u Evroligi, i sada je Džejms Feldin bio najefikasniji sa 23 poena (5-7 za tri), a pratili su ga Milko Bjelica sa 17 poena, te Tejlor Ročesti i Alen Omić s apo deset. Interesantno je da su svi Zvezdini igrači koji su se našli u sastavu upisali u strelce. Kod gostiju je Nidam postigao 16 poena, a Pavić i Rejli-Ros su ubacili po 12.\nRevanš se igra sledeće nedelje u Baru, a eventualna majstorica 31. marta u Beogradu. U drugom polufinalu Budućnost je u Podgorici savladala Cedevitu 84:83.\n* Nemanja Dangubić završio sezonu\n* VIDEO: Potezi zvezdinih košarkaša zauzeli dva mesta među 10 najlepših Evrolige\n* Puče stotka za kraj: Zvezda razbila Cibonu sa 38 razlike\nLejverov kup: U danu raspleta možda...\nIz Čikaga naši: Ana Ivanović na...\nRomine žene na sve spremne: Čestitamo,...\nKOŠARKA Pavićević pred Zvezdu: Moramo da zaustavimo Feldina i Ročestija\nKOŠARKA Odlučuje majstorica: Zvezda poražena od razigranog Mornara\nKOŠARKA Mornar pojačan za majstoricu sa Zvezdom\n"Izrael i Rusija će razrešiti incident sa...\nVeselji: Neće biti ZSO sa izvršnim...\n18:00 >> 14:52\nOn je Luni priznao ljubav: Da li je na pomolu...\n"Izrael je jedini krivac za obaranje našeg...\nGost "Vesti" Milan Mihailović: Došao da...\nPovratak na mesto uspeha: Japan - zemlja...\nŠto propusti na "Marakani", Napoli dočeka u...\nIz Čikaga naši: Ana Ivanović na Lejverovom...\nRavaneliju otkaz u Kijevu posle tri meseca


Inicijativa za saslušanje pred Skupštinskim Odborom za bezbjednost - Sindikat medija Crne Gore\nSindikat medija Crne Gore uputio je inicijativu za hitno kontrolno saslušanje pred skupštinskim Odborom za bezbjednost i odbranu starješina Vrhovnog državnog tužilaštva, Agencije za nacionalnu bezbjednost i Ministarstva unutrašnjih poslova povodom napada na novinare.\nZbog učestalih napada na novinare u Crnoj Gori, kao i brojnih neriješenih slučajeva napada i ubistava koja datiraju iz prethodnih godina, Sindikat medija je apelovao na poslaničke klubove i Nuhodžića da se angažuju i pomognu stvaranju uslova za slobodan rad zaposlenih u medijima.\nSindikat medija je istakao da očekuje od poslanika da iskoriste svoj uticaj i da novinari dobiju adekvatnu zakonsku zaštitu kao osnov stvaranja bezbjednog okruženja za njihov rad.\n“Nadamo se da ćete se založiti za uvođenje novog krivičnog djela, kako bi novinari dobili zakonsku zaštitu po ugledu na onu koju imaju službena lica”, navodi se u inicijativi.\nSindikat medija je podsjetio poslanike na nedavno prebijanje novinarke dnevnog lista Dan, Lidije Nikčević, postavljanje eksploziva ispod prozora glavnog urednika Vijesti, prijetnje direktorici Monitora Milki\nTadić Mijović, privođenje, prijetnje i obijanje automobila autoru “Robin Huda” Darku Ivanoviću.\n“Ovakvi primjeri, na žalost, nijesu novina u Crnoj Gori jer su još neistraženi ubistvo urednika lista Dan, Duška Jovanovića, pokušaji ubistva novinara Vijesti i Monitora, Tufika Softića, napad na imovinu Vijesti (paljenje vozila, kamenovanje redakcije), postavljanje eksplozivne naprave ispod automobila novinara Dnevnih novina Uroša Radulovića. Takođe, istrage o nalogodavcima napada na Željka Ivanovića i Oliveru Lakić (Vijesti) nijesu odmakle od početka, kao što je i ostalo nejasno kako je došlo do zastare postupka za prebijanje novinara Mladena Stojovića”, navodi se u inicijativi.\nSindikat medija vjeruje da je takva situacija stvorila utisak da nije kažnjivo napadati novinare, pa su oni postali otvorena meta nezadovoljnicima svake vrste, iako je Evropska komisija u nekoliko posljednjih izvještaja insistirala na djelotvornom istraživanju napada na medije i novinare.\n“S obzirom na to da su novinari životno ugroženi na radnom mjestu, smatramo da ste pozvani da preduzmete sve što je u vašoj moći da zaštitite slobodu informisanja u državi koja bez tog uslova ne može\nbiti članica Evropske unije”, navodi se u inicijativi.\nIFJ i EFJ uputile pismo Đukanoviću, Krivokapiću i Vujanoviću


Fondacija Divac: Drugi besplatni IT kurs za stanovnike na Kosovu - Kosovo Online\n7. Oktobar 2021. • 16:11\nFondacija Ana i Vlade Divac ponovo nudi besplatne IT kurseve za stanovništvo na Kosovu, prenosi Radio Kim.\nOvoga puta je u pitanju prekvalifikacija polaznika.\nKako je saopšteno, u novom, drugom ciklusu neprofitne škole "IT Butkamp" na Kosovu, moguće je prijaviti se za kurs "Razvoj veb stranica". Proces prijavljivanja je u toku i traje do 10. oktobra ove godine.\n"Nastava će se realizovati onlajn, a polaznici će, pored stručnog teorijskog i praktičnog znanja, imati dodatne pripreme za predstavljanje kompanijama. Kurs je namenjen državljanima Republike Srbije koji imaju trajno prebivalište na teritoriji KiM", saopšteno je iz Fondacije.\n"IT Butkamp" je osnovan od strane individualnih donatora iz dijaspore, a izvodi se u saradnji sa Fondacijom Ana i Vlade Divac. Cilj škole je da pruži besplatno znanje populaciji koja nije imala priliku da se formalno obrazuje u sferi informacionih tehnologija.\n"Prvi ciklus besplatnih kurseva na Kosovu se uspešno završio, a priliku za posao i praksu je dobilo 50% od ukupnog broja upisanih", navoddi se u saopštenju.\nškola konkurs Kosovo\nMališanima iz sela u opštini Osojane pokloni od Fondacije Ana i Vlade Divac\nKosovska fondacija za otvoreno društvo donirala 100.000 testova na koronavirus


Tehnološki fakultet i SANU organizovali Međunarodni simpozijum „Savremene tehnologije i privredni razvoj“ - Dnevnik Juga\nPočetna / DRUŠTVO / Tehnološki fakultet i SANU organizovali Međunarodni simpozijum „Savremene tehnologije i privredni razvoj“\nTehnološki fakultet i SANU organizovali Međunarodni simpozijum „Savremene tehnologije i privredni razvoj“\nSrdjan Stamenkovic 18/10/2019\tDRUŠTVO, Leskovac Ostavi komentar\nU organizaciji Tehnološkog fakulteta u Leskovcu i Srpske akademije nauka i umetnosti, Ogranka iz Niša, danas i sutra se održava trinaesti nacionalni simpozijum sa međunarodnim učešćem „Savremene tehnologije i privredni razvoj“.\nSimpozijum okuplja eminentne stručnjake iz svih oblasti tehnologije i razvoja kako iz zemlje, tako i iz inostranstva. Generalni pokrovitelj simpozijuma je Ministarstvo prosvete, nauke i tehnološkog razvoja Republike Srbije.\nNa otvaranju simpozijuma govorio je dekan Tehnološkog fakulteta, prof. dr Ljubiša Nikolić: „Tehnološki fakultet svake druge godine organizuje simpozijum učešćem „Savremene tehnologije i privredni razvoj“ koji traje dva dana, i tako smo stigli do 13. simpozijuma. Ovo je prilika da se sretnemo, upoznamo, prezentujemo svoj naučno istraživački rad i misli, razmenimo iskustva i ideje i naučimo nešto novo. Biće prezentovano 149 radova u 13 sekcija, iz 71 institucije iz 11 zemalja sa 31 fakulteta, 25 instituta, 3 visoke škole i 12 privrednih subjekata.“\nNakon dekana Tehnološkog fakulteta govorio je akademik Ninoslav Stojadinović, predsednik niškog ogranka Srpske akademije nauka i umetnosti i kazao: „Veliko mi je zadovoljstvo da vam se obratim na otvaranju simpozijuma i poželim vam uspešan rad. Saradnja niškog ogranka SANU i Tehnološkog fakulteta dobila je poseban zamah izborom profesora Vlade Veljkovića za dopisnog člana Akademije.“ Akademik Stojadinović se osvrnuo na saradnju Grada Leskovca i Srpske akademije nauka i umetnosti. „Rukovodstvo Grada Leskovca na čelu sa gradonačelnikom dr Goranom Cvetanovićem imalo je istančan osećaj da proceni značaj izbora kolege Veljkovića, i krenuli smo u jednu saradnju iz oblasti ekonomskih nauka i u toku je prvi projekat Ogranka SANU u Nišu i Grada Leskovca u iznosu od pola miliona dinara, što je veoma značajno za sve nas“ – istakao je Stojadinović.\nU ime lokalne samouprave Grada Leskovca skup je pozdravio dr Slobodan Glišić, član Gradskog veća.\n„Tehnološki fakultet u Leskovcu, čiji sam bivši student, jedan je od centara obrazovanja u južnoj Srbiji. Za svojih 40 godina postojanja izrastao je u ustanovu vrednu poštovanja zahvaljujući kojoj se Univerzitet u Nišu prošle godine prvi put našao na Šangajskoj listi univerziteta. Činjenicu da je fakultet poštovan van granica Leskovca i Srbije, dokazuje i današnji simpozijum. Naša želja je da u Leskovac privučemo što više studenata iz drugih gradova, ali i da što veći broj mladih ovde ostane, a vaša ustanova svakako ima veliki uticaj na to, upravo zbog toga ste i dobitnici Oktobarske medalje koja vam je uručena prošle nedelje“ – istakao je Glišić poželevši učesnicima uspešan skup.\nProrektor Univerziteta u Nišu, profesor Jovan Stepanović, je govorio o niškom Univerzitetu i kazao:\n„Zbog specifičnosti tema, ovaj naučni skup je od posebnog značaja za naš univerzitet. Univerzitet u Nišu je osnovan 1965.godine i uspešno radi svih ovih godina, naravno, zahvaljujući fakultetima u njegovom sastavu. Danas skoro 2.400 nastavnika i saradnika izvodi nastavu za oko 30.000 studenata na 14 fakulteta na osnvnim, master i doktorskim studijama. Ovaj naučni skup je još jedna mogućnost da se naša saradnja širi i jača. Verujem da će naučni rezultati, koji će biti prezentovani ovde i objavljeni u zborniku jačati našu akademsku zajednicu. Srećan sam što je fakultet, kao i prethodne godine, okupio najbolje u hemijskim tehnologijama, prehrambenim i biotehnologijama, tekstilnim tehnologijama i ekonomskim naukama.“\nTagoviSANU simpozijum Tehnološki fakultet\nPrethodni Predstavnici leskovačkih škola, predškolskih ustanova i CSU-a, pokazali primer dobre prakse na seminaru u Vrnjačkoj Banji\nSledeći Žena ukrala 4 novčanika sa 790 evra i 35.600 dinara na odeljenju hirurgije leskovačke bolnice


Besplatan kurs italijaskog jezika : Gradska opština Zvezdara\nBesplatan kurs italijaskog jezika\nKancelarija za mlade GO Zvezdara organizuje novi besplatni kurs italijanskog jezika u trajanju od tri meseca (dva puta nedeljno). Broj polaznika je ograničen na 60, a prijavni formular se može naći na Fejsbuk profilu Kancelarije za mlade GO Zvezdara.\nKonkurs je otvoren do 21. februara do 23:59 sati. Prvi čas biće održan 23. februara u 12 sati u Skupštinskoj sali GO Zvezdara, Bulevar kralja Aleksandra 77, na prvom spratu.\nKriterijumi za prijem: 1. da kandidat ima od 15 do 30 godina 2. da ima mesto prebivališta na Zvezdari (ukoliko ostane praznih mesta biće primljeni zainteresovani sa drugih opština) 3. Prior in tempore, potior in iure-prvi u vremenu, prvi i u pravu!\nPrijava se vrši samo u elektronskoj formi, a za više informacija zainteresovani se mogu obratiti Kancelariji za mlade GO Zvezdara svim radnim danima od 12 do 15 sati na broj telefona 011/6759-533 ili na kontakt telefon Servisnog centra GO Zvezdara 011/7850-350.\nPrisustvo na časovima je obavezno, nakon tri nedolaska polaznici gube pravo na nastavak kursa.


SRPSKA LISTA odnela pobedu u svih 10 opština sa srpskom većinom na lokalnim izborima na KiM – Info Centar Juga\nSRPSKA LISTA odnela pobedu u svih 10 opština sa srpskom većinom na lokalnim izborima na KiM\nPredsednik Srpske liste Goran Rakić rekao je novinarima, okupljenim ispred Izbornog štaba stranke, da je Srpska lista u Кosovskoj Mitrovici osvojila 80 odsto glasova.\n„Biće drugog kruga, ali za četiri godine“, rekao je Rakić, koji je ubedljivo pobedio i na izborima za gradonačelnika Кosovske Mitrovice.\nRakić je istakao da je taj rezultat jasan pokazatelj koliko narod na КiM veruje svojoj državi, svojoj vladi, predsedniku Aleksandru Vučiću.\nDirektor Кancelarije za КiM Marko Đurić istakao je, “dok se čekaju trubači”, kako je primetio, da je pobeda Srpske liste velika pobeda za čitav srpski narod, za Srbiju, jedinstvo i opstanak naših ljudi na ovom području, koji su “toliko propatili u prethodnim decenijama”, ali i da predstavlja “jednu veliku odgovornost za sve ljude koji su dobili i narodno poverenje, i poverenje države”.\n“Više nego ikada ćemo i kontrolisati i pomagati, da stvari ovde budu onakve kakve zaista treba da budu, da ova naša sloga preraste u našu snagu, zato da bismo ostali i da nam na КiM bude bolje. Nikada nećemo odustati od toga da smatramo КiM ne samo našom kolevkom i našom dušom, nego i srcem Srbije”, istakao je Đurić.\nZahvaljujući svim “bezbrojnim ljudima” iz centralne Srbije, iz drugih delova zemlje, koji su razumeli koliko su važni bili ovi izbori i koji su “smogli hrabrosti i mudrosti da, uprkos svim pokušajima, pritiscima, naporima da se svi Srbi u političkom smislu ovde na КiM iskorene”, odole, Đurić je naglasio da će država Srbija biti čvršće nego ikada uz svoj narod na КiM.\n“Кako država Srbija bude ekonomski i politički i međunarodno jačala, tako će jačati i naša ukupna pozicija ovde i uveren sam da će kroz trud, saradnju i sve ono što ćemo zajedno raditi u godinama koje dolaze, naša pozicija ovde biti neuporedivo bolja, nego što je ikada, od 1999. godine bila. Živela Srbija, Živela pobeda”, rekao je Đurić.\nTa ubedljiva pobeda Srpske liste bi, smatra Đurić, bila i u “apsolutnim brojevima najveći rezultat koji su Srbi ostvarili od 1999. godine na ovom području”, da je danas “dozvoljeno desetinama hiljada Srba iz centralne Srbije da glasaju, a nije”.\n“Mnogi od njih su sprečeni da iskoriste biračko pravo i mnogi su morali satima da trpe šikaniranje na administrativnoj liniji i želim da se zahvalim odavde, iz srca Кosovske Mitrovice celokupnom našem narodu, zato što solidarnost svakog građanina Srbije koji izdvaja i od svog dohotka za opstanak ovog našeg naroda, omogućava da Srce Srbije ovde na КiM živi”, rekao je Đurić.\nDirektor Кancelarije za КiM zahvalio je i predsedniku Republike Aleksandru Vučiću, koji je “narodu ulio i sigurnost i snagu i koji uživa njegovo poverenje”.\nPredsednik Srpske liste i novi gradonačelnik Кosovske Mitrovice Goran Rakić rezultat je nazvao jasnim pokazateljem koliko narod na КiM veruje svojoj državi, vladi, predsedniku Republike Aleksandru Vučiću, kao i pokazatelj koliko narod na КiM ceni rad, zalaganje naše države za naš opstanak i bolji život na prostoru КiM i koliko u stvari “ne veruje prodavcima magle, manipulatorima i onima kojima je lični interes ispred svega”.\n“Ono što me posebno raduje, to je da večeras nismo pobedili samo u Кosovskoj Mitrovici, već je Srpska lista pobedu odnela u svih 10 opština sa srpskom većinom i to me posebno raduje, kao i sve nas. Nije bila pobeda “na klackalici”, u svih 20 opština pobeda je takva da je od više od 80 odsto glasova osvojila Srpska lista. Srpski narod je uvek bio uz svoju država i država Srbija uvek je bila uz svoj narod. Tako je uvek bilo i tako će i ostati. Živela Srbija, do pobede”, u rekao je Rakić.\nOkupljeni građani izborni rezultat proslavljali su veselo uz trubače, šampanjac, vatromet i baklje, a vozila koja su prolazila centrom Кosovske Mitrovice sirenama su pozdravljala okupljene ispred spomenika knezu Lazaru.\nNajnoviji broj SNS Informatora deljen je danas građanima Leskovca u centru grada\nU Lebanu očišćene ulice i posipane rizlom, saobraćaj bez prekida\nZZJZ Leskovac: Preporuke za postupanje u toku toplog vreemena


Kina pozdravlja dolazak Meng, pustanje Kanađana bez komentar\nTanjug 25. septembra 2021. 14:44\nPEKING – Kineski državni mediji pozdravili su danas povratak u domovinu glavne finansijske direktorke Huaveja Meng Vandžu, posle više od 1.000 dana provedenih u kućnom pritvoru u Kanadi, zbog, kako su naveli, neosnovanih optužbi za bankarske prevare, prenosi Rojters.\nKineska državna televizija ČTV prenela je izjavu izvršne direktora Huaveja, dok je njen avion leteo iznad Severnog pola izbegavajući američki vazdušni prostor.\n„Bez svoje jake domovine ne bih imala slobodu koju danas imam“, poručila je Meng.\nKina je ranije negirala umešanost u „talačku diplomatiju“, insistirajući da hapšenje i pritvor dvojice Kanađana ni na koji način nisu povezani sa postupkom protiv Meng.\nKineski mediji danas prenose izjavu portparolke kineskog Ministarstva spoljnih poslova Hue Čuning koja je optužbe protiv finansijske direktorke Huaveja Meng Vandžu nazvala „izmišljenim“, sa ciljem suzbijanja visokotehnološke industrije u Kini i ceo postupak je okarakterisala kao čin političkog progona usmerenog protiv kineskih građana.


Aerodrom “Subotica” dobio status graničnog prelaza za vazdušni saobraćaj - biznis24.rs\nAerodrom u naselju Bikovo, koji se nalazi šest kilometara severoistočno od Subotice, članovi Aerokluba “Ivan Sarić” već decenijama koriste za sportsko, školsko i trenažno letenje aviona, jedrilica, zmajeva i paraglajding.\nTo im uveliko skraćuje vreme potrebno za putovanje. Čelni ljudi fabrike “Tatravaginka Bratstvo” tako iz Slovačke stižu za sat vremena, a avio- taksi iz Segedina za svega osam minuta.\n“Na zahtev Aerokluba “Ivan Sari”, od Ministarstva unutrašnjih poslova dobili smo rešenje o upotrebi aerodroma i u te svrhe. To Subotici, kao gradu koji je u neposrednoj blizini srpsko-mađarske granice, donosi mnoge prednosti. Nesumnjivo da ova, nova uloga aerodroma, pogoduje razvoju privrede i turizma. Svakako je to značajna novina koja mnogima može da donese brojne benefite”, kaže Nikola Čičovački, padobranac i sekretar Aerokluba “Ivan Sarić”.\n“U okviru obeležavanja 110 godina od prvog leta Ivana Sarića, planirali smo da ove godine održimo četiri takmičenja. Nažalost, dva smo morali da otkažemo zbog pandemije koronavirusa. Ipak, u martu smo održali takmičenje u paraglajdingu, a od 25. do 27. septembra održaćemo takmičenje u preciznom letenju i sletanju aviona na pistu”, kaže Momir Gabrić, pilot i padobranac Aerokluba “Ivan Sarić”.\n[embedded content] U čast prvog leta Ivana Sarića, članovi Aerokluba koji nosi njegovo ime, 16. oktobra prirediće filmsko veče na kome će biti prikazan dokumentarac o ovom pioniru domaćeg vazduhoplovstva, a tom prilikom na aerodromu kod Subotice biće postavljen i rad vajarke Vere Gabrić Počuča – reljefna ploča koja je posvećena Ivanu Sariću.\nAerodrom · Aerokluba · aviona · Bikovo · članovi · decenijama · Ivan · jedrilica · kilometara · koji · koriste · letenje · nalazi · naselju · Sarić · šest · severoistočno · školsko · Sportsko · Subotice · trenažno · već · zmajeva\nParking problem stanara u Turgenjevoj ulici, pauk vozila odnela de ...\nManja mesta na severu Banata nisu postala aktraktivnija destinacij ...\nPočeo četvrti Novosadski festival knjige “Nofek”


Ako Kosovo bude uslov, ne moraju da nas prime u EU | Vestinet.rs\nPočetna AKTUELNO\tAko Kosovo bude uslov, ne moraju da nas prime u EU\nNadam se da priznanje Kosova nikada neće biti uslov za ulazak Srbije u EU, a ako će to biti uslov za naše clanstvo u Uniji, ne moraju da nas prime, kaže Nikolić.\n„Slušamo uveravanja iz Evrope da to (Kosovo) nije uslov. Ako će to biti uslov za nase članstvo u EU, ne moraju da nas prime, ali ćemo bar urediti državu u 34 poglavlja.\nAli ako će u svakom poglavlju stajati da će to i to biti rešeno u skladu sa prištinskim ustavom i zakonodavstvom, onda će jako teško biti snaći se u svim poglavljima“, rekao je predsednik Srbije Tomislav Nikolić u intervjuu listu „Danas“.\nPrema njegovim rečima, EU, kao u slučaju migrantske krize, pokazuje i koliko je krhka i na terenu odnosa Srbije i Prištine.\n„Pokazuje sa jedne strane izuzetan uticaj na Srbiju, a sa druge strane nemoć prema zahtevima Prištine, i to je ono što me čudi i zabrinjava“, rekao je Nikolić.\nOn je naglasio da „ne znamo kako je prakticno zamišljeno poglavlje 35, ali ni kako će da izgleda zatvaranje poglavlja pravno obavezujućim sporazumom“.\n„To nisam video ni u nacrtu, niti sam čuo u bilo kakvom razgovoru sa komesarima, koji su govorili da nas to čeka i da na to budemo spremni i da Evropa od toga ne može da odustane, jer je to zahtev Nemačke“, kazao je Nikolić.\n„Šta ćemo sada, ako smo potpisali taj sporazum iz Brisela? Ako ga sa prištinske strane stave pod znak pitanja, što ga ne bi stavili i sa srpske strane, odnosno, kako ćemo dalje da pregovaramo, ako nemamo zajednicu srpskih opština. To ce biti jako teško i tu će (premijer) Aleksandar Vučić da bude na velikom ispitu“, rekao je Nikolić.\nNa pitanje da li veruje da će Specijalni sud za Kosovo zaista da sudi ratnim zlocincima, Nikolić kaže:\n„Verujem da će da sudi, ali ako me pitate da li će da presuduje i donosi odluke i kazne, u to nisam previše uveren. Još nisam video neki sud, koji je sudio istim kriterijumima, istim aršinima Srbima, Albancima, Hrvatima. Uostalom, to se po broju osudenih i po visini kazne apsolutno jasno vidi, tako da nisam siguran“.\n„Nešto što me apsolutno nagoni na to, to je tragicna sudbina Olivera Ivanovića. Mislim da će neko u sudu koji je formiran u Hagu morati da pravi neku ravnotežu, pa da će neko od Albanaca morati da bude osuđen, ili je možda Oliver Ivanović, da bi se umirili Albanci, doživeo da bez dokaza bude osuden i da sudija kaže da nema dokaza i da je on to morao da zna ili je znao ili je morao znati, tako je rekao bih, u izreci receno“, kazao je Nikolić.\nPrema njegovim rečima, Srbija u slučaju Ivanovića može da podigne svoj glas, da razgovara sa svim državama u svetu, sa prijateljima i organizacijama i sa onima koji su nam manje prijatelji.\n„Ali da promeni odluku, teško. Srbija nije uspela da promeni nijednu odluku, koja je bila protiv nje i njenih građana, pa tako neće biti ni sa ovom“, rekao je Nikolić.\nclanstvo u Unijipriznanje KosovaSRBIJAvesti\nPUTIN KONAČNO PRELOMIO: Rusija će naoružati Srbiju, još se razmatra o S 300


NBS potvrdila kupovinu dela obveznica, ekonomisti kažu - državna pomoć Telekomu\nBiznis Autor:Maja Đurić30. sep. 202019:03 > 19:12\nNetransparentnost karakteriše još jedan proces u Srbiji - Narodna banka Srbije kupila je korporativne obveznice državnog preduzeća Telekom Srbija. Dnevni list "Danas" preneo je svoja saznanja da su prvo obveznice kupile četiri poslovne banke, a odmah potom iste hartije od vrednosti preuzela Narodna banka Srbije. Iako iz centralne banke za N1 kažu da je sve bilo po tržišnim uslovima, ekonomisti ocenjuju da se ova transakcija može svrstati pod državnu pomoć Telekomu Srbija.\nUtrostručena dugovanja u poslednje dve godine i minus u kasi Telekoma od 1,15 miljardi evra – naveli su najveće državno telekomunikaciono preduzeće da izda korporativne obveznice vredne 200 miliona evra.\nNBS o obveznicama Telekoma: Otkupljeni iznos bliži trećini emisije\nObradović o obveznicama Telekoma: NBS ponovo ne daje odgovor o ceni i iznosu\nNBS: Telekom emitovao obveznice u u iznosu od 23,5 milijardi dinara\nDužničke hartije kupile su banke. Njih pet je potom, deo obveznica, vrlo brzo nakon kupovine, prodalo Narodnoj banci. Iz NBS-a za N1 su potvrdili transakciju, ali javnosti nije poznato po kojoj ceni je to centralna banka obveznice i kupila.\n„Narodna banka Srbije je donela odluku u maju mesecu koja im takvu transakciju omogućava, ali je pitanje da li je takva odluka ekonomski opravdana… Narodna banka na ovaj način može da u svoje bilanse unese obveznice koje ne vrede toliko ili posle nekog vremena može da se ispostavi da ne vrede toliko… Što bi napravilo gubitak u bilansu Narodne banke“, objašnjava novinar lista Danas i autor teksta Miloš Obradović.\nNarodna banka Srbije osim cene, ne navodi precizno ni koliko je dužničkih hartija kupila. Kažu da nije, kao je objavljeno, reč o polovini emitovanih, već da je „bliže trećini“.\n„Narodna banka Srbije nije ni približno otkupila maksimalni dozvoljeni iznos korporativnih obveznica Telekoma koji je ograničen sa dva kruiterijuma – 70% ukupne emisije ili 11 milijardi dinara izloženosti prema jednom emitentu, što ukazuje da je postojala dovoljno velika tražnja banaka kao investitora za ovom obveznicom“, navela je Narodna banka u odgovoru N1.\nEkonomski analitičari nemaju dilemu, kažu: to je defakto državna pomoć.\nProfesor FEFA, Goran Radosavljević, međutim, objašnjava da takva državna pomoć nije nedozvoljena u ovom trenutku, jer je Evropska unija tokom krize izazvane koronavirusom „spustila“ kontrolu državne pomoći. Sagovornik N1 dodaje da NBS nije slučajno ovu transakciju, kako kaže, „provukla“ kao meru za borbu protiv kovid-krize.\n„Znalo se unapred da će to neke banke da kupe, to je verovatno bilo unapred pripremljeno, da će NBS da otkupi 50% koliko može i u suštini tu je priča zatvorena… Telekom je dobio državne pare indirektno, verovatno će dobiti i neka druga državna preduzeća poput SDPR-a i nekih drugih i to je kanal jedne državne pomoći koja je pod okriljem kovida sada aktivirana“, ocenjuje Radosavljević.\nSlična praksa – da centralna banka kupuje obveznice državnih preduzeća – primenjuje se i u susednoj Mađarskoj, sa malom razlikom u odnosu na Srbiju – proces je tamo u potpunosti transparentan.\nBrokeri ocenjuju da nije jasno koliko obveznice Telekoma zaista vrede.\n„Mislim da bi bilo mnogo bolje da je uradio javnu emisiju obveznica, u smislu da je mogao da kupi bilo ko na finansijskom tržištu, da su te obveznice kotirane na beogradskoj berzi i da je tamo utvrđena cena. U tom slučaju bi tržište dalo svoj sud o uspešnosti poslovanja samog Telekoma“, navodi Branislav Jorgić, broker.\nOd ranije je poznato da su obveznice emitovane da bi Telekom Srbija, kako su saopštili, finansirao poslovne aktivnosti i refinansirao dugovanja, koja su porasla zbog kupovine kablovskih operatora – prema ocenama stručnjaka, po cenama većim od tržišnih. Iz Telekoma o celom slučaju kupovine obveznica – ni reči…\nbrokeriNarodna banka SrbijeobvezniceTelekom Srbija


Ministar odbrane Aleksandar Vulin razgovarao je danas u Beogradu sa ministarkom inostranih poslova i regionalnih integracija Gane Širli Ajorkor Bočvej o unapređenju vojne saradnje, a tokom susreta naglašena je važnost zaključenja Sporazuma o saradnji u oblasti odbrane.\nTo bi bio pravni okvir za uspostavljanje i razvoj bilateralne vojne saradnje između dve zemlje, a kapaciteti za to se ogledaju u oblasti vojnoekonomske, vojnoobrazovne i vojnomedicinske saradnje, saopštilo je Ministarstvo odbrane.\nVulin je, tokom razgovora, istakao principijelnu poziciju Srbije u vezi sa jednostrano proglašenom nezavisnošću Kosova i naglasio da Srbija ostaje čvrsto pri stavu da je potrebno striktno poštovati odredbe Rezolucije 1244 SB UN i da je KFOR najodgovorniji za održavanje mira i bezbednosti na teritoriji KiM i jedini partner Vojsci Srbije u obezbeđivanju administrativne linije.\nMinistar odbrane je, takođe, naglasio i da Srbija nastavlja da vodi balansiranu politiku odbrane i neprestano radi na unapređenju i daljem kvalitativnom razvoju odnosa u oblasti odbrane sa svim državama i međunarodnim organizacijama, u skladu sa definisanim nacionalnim interesima, navodi se u saopštenju.\nKomandant Nacionalne garde Ohaja: Mogućnosti saradnje sa Srbijom\nPadavine su prestale, ali vozačima i dalje savetujemo opreziju vožnju, jer su neke deonice i dalje mokre, pa je samim tim i zaustavni put vozila duži, poručuju iz AMSS.


Stoltenberg: Spremni smo da unapređujemo partnerstvo sa Srbijom - European Western Balkans\nStoltenberg: Spremni smo da unapređujemo partnerstvo sa Srbijom\nAutor EWB 14. 11. 2017.\nJens Stoltenberg; Foto: Tanjug / AP Photo / Virginia Mayo\nBEOGRAD – Generalni sekretar NATO Jens Stoltenberg izjavio je da su odnosi NATO i Srbije veoma dobri, a da Srbija sama treba da reši hoće li dati diplomatski imunitet pripadnicima Ruskog humanitarnog centra u Nišu.\n“Veoma cenimo naše partnerstvo sa Srbijom i spremni smo da ga unapređujemo kroz blisku saradnju sa srpskim vlastima. Biće mi veoma drago da pozdravim predsednika Vučića sutra u Sedištu NATO”, rekao je Stoltenberg u intervjuu Blicu.\n“Mislim da su sadašnji odnosi veoma dobri. Obe strane imaju pragmatičan pristup odnosu. Dosta praktično sarađujemo”, rekao je Stoltenberg, navodeći više primera saradnje Alijanse i Srbije.\nOn kaže da je NATO svestan značajne uloge Srbije za stabilnost u regionu.\nSada se naša saradnja, ističe Stoltenberg, širi sa naučnog istraživanja na spremnost na reagovanje u slučaju katastrofa, pa sve do učešća u vojnim vežbama.\n“Zajedničke vežbe doprinose većoj bezbednosti srpskih vojnika angažovanih u međunarodnim mirovnim operacijama, vežbe civila za reagovanje u vanrednim situacijama, poput one koja će uskoro biti održana u Srbiji, od neprocenjive su važnosti kada država mora da se uhvati u koštac s prirodnim katastrofama”, naveo je on.\nPrema njegovim rečima, sve su to dobre prilike da Srbija pokaže svetu da znatno doprinosi regionalnoj i međunarodnoj bezbednosti.\n“U tom smislu, zahvalan sam što će Srbija sada dati doprinos kroz obučavanje iračkih vojnih medicinskih stručnjaka u Srbiji, u okviru NATO programa za Irak”, rekao je generalni sekretar Alijanse.\nNavodeći da je na Srbiji da odluči o tome kakvu će spoljnu i odbrambenu politiku da vodi, Stoltenberg kaže da NATO apsolutno poštuje neutralnost Srbije i ističe da neutralnost ne isključuje saradnju i da je NATO ima sa određenim brojem neutralnih država, uključujući Švedsku, Finsku i Austriju.\nKada je reč o aspiracijama Srbije ka EU, on naglašava da je proces evropskih integracija zasnovan na više principa, koji obuhvataju promovisanje i očuvanje demokratskih vrednosti, poštovanje vladavine prava i dobrosusedske odnose.\n“Poštujemo suverenitet svake države u odlučivanju o političkim i bezbednosnim aranžmanima; od Rusije očekujemo to isto. To je osnovni princip evropske bezbednosti na koji smo se obavezali Završnim aktom iz Helsinkija”, rekao je generalni sekretar NATO.\nOn napominje da je svako mešanje u demokratske procese neprihvatljivo.\n“Ljudi u Srbiji i Zapadnom Balkanu vrlo dobro znaju koliko bi bilo opasno kada bi smo se vratili u vreme kada su etnički sukobi bili iznad dobrosusedskih odnosa, a populistički slogani i retorika podrivali izglede za evropske integracije”, rekao je Stoltenberg.\nSamo srpski narod može da odredi svoj put, ali njihova odluka, ma kakva bila, kako je kazao, mora biti zasnovana na činjenicama, a ne na prevaziđenim mitovima i dezinformacijama.\nKada je reč o Ruskom humanitarnom centri u Nišu, Stoltenberg je rekao da o tome odlučuje Srbija.\n“Srbija sama treba da reši hoće li dati diplomatski imunitet pripadnicima Ruskog humanitarnog centra u Nišu. To će na kraju biti isključivo odluka Srbije”, naglasio je generalni sekretar NATO.\nSrbija i NATO: Od neprijateljstva do bliske saradnje\nFabrici istakao značaj međuinstitucionalne saradnje\nStoltenberg: Važno je da, uprkos neslaganju oko 1999, sarađujemo u budućnosti\nMateja Agatonović 10. 10. 2018.\nJutarnji: Akcija NATO,uklanjanje Skoplja iz ruske slagalice\nEWB 11. 06. 2017. 12. 06. 2017.\nNATO pozitivno ocenio srpske mirovanjake\nEWB 27. 10. 2017.\nPredstavnici OCD za EWB kažu da je sastanak sa Angelom Merkel bio iskren, ali i da je pokazao važnost organizacija… https://t.co/XfpjPwqAxl\nMeđustranački dijalog u petak i subotu, teme mediji i integritet izbornog procesa https://t.co/LU2tv1z0N0\nSrbija je u svakom smislu spremna za intenzivan rad u cilju napretka i ubrzanja pregovaračkog procesa, izjavio je d… https://t.co/7XxtwxnIld


Kako će rat u Ukrajini uticati na globalnu bitku protiv klimatskih promena - Izazov\nKako će rat u Ukrajini uticati na globalnu bitku protiv klimatskih promena\nRadio-televizija Srbije\t 4. maja 2022. 16:06\nU Srbiji su se sredinom prošlog veka, toplotni talasi dešavali u proseku jednom u dve godine, a danas čak tri do četiri puta godišnje.\nKonstatacija da se u Srbiji i regionu klimatske promene odvijaju dvostruko brže od globalnog proseka, Vladimir Đurđević ističe da to dolazi od prosečnog porasta godišnje temperature.\n"Može se reći da su te promene ovde dvostruko brže budući da se prosečna godišnja temperatura vazduha od kraja 19. veka povećala za dva i po stepena, dok je svetski prosek 1,2", navodi Đurđević.\nUkazuje na to da jugoistočna Evropa i region Mediterana prednjače i po broju toplotnih talasa i dana sa ekstremnim padavinama.\nKlimatske promene su izražene i društvo treba da se radi na prilagođavanju tim promenama, naglašava Đurđević.\nPodsećajući se leta 2012. godine sa četiri intenzivna toplotna talasa, koja su izazvala štetu u poljoprivredi od oko dve milijarde dolara, Đurđević ističe da je zanimljivo da je te godine zima bila hladnija, sa dosta snega i vanrednom situacijom.\n"To je nagoveštavalo blaže leto, koje je suprotno očekivanjima bilo ekstremno toplo sa velikim isparavanjem vode. Upravo je promenjivost vremena jedna od odlika klimatskih promena", dodaje Đurđević.\nUkazuje na to da se iz relativno normalnih vremenskih uslova može naglo preći u rizična stanja kao što su visoke temperture, suše ili bujične poplave.\nZbog viših temeratura nego ranije voda brže isparava, što može dovesti do nagle suše, navodi Đurđević.\nKada se pogledaju podaci o sušama u Beogradu od 1888. godine do danas, može se primetiti da su postale dvostruko češće.\nRat u Ukrajini i klimatski pesimizam\nNa pitanje o klimatskim posledicama sankcija Zapada Rusiji, Đurđević ističe da je upravo za borbu protiv esktremnog vremena je potrebna globalna saradnja kako bi se u do sredine veka stiglo do prestanka upotrebe fosilnih goriva.\n"Isključivanje Rusije iz te vrste pregovora, može se očekivati da će se oni veoma teško odvijati i da se teško može očekivati brz konsenzus", konstatuje Đurđević.\nPošto ekonomija Rusije zavisi od proizvodnje fosilnih goriva, Đurđević ocenjuje da joj ostaje jedino da pojača proizvdnju i pronađe kupce na drugoj strani.\n"Bez dugoročnijeg rešenja za ukrajinsku krizu, teško će se emisija ugljen-dioksida svesti na prihvatljivu meru u narednih dvadesetak godina", napominje Đurđević.\nSvest o tome da se moraju promenti navike na individualnom planu, Đurđević primećuje da sve više ljudi sagledava posedice klimatskim peomenama, ali da se to ne dešava dovoljno brzo.\nDruštvo bi moralo brzo da se transformiše na globalnom nivou, da svu energiju dobija iz obnovljivih energija, a taj proces, prema planu, ukupno bi trebalo da traje oko tridesetak godina, zaključuje Đurđević.


Kuburović tvrdi da su isključeni politički pritisci na pravosudje, struka tvrdi suprotno\nBeta 18. septembra 2018. 13:10\n„Jedino otvoreno pitanje za mene je sudstvo nezavisno od čega i koga“, rekla je Brnabić i dodala da u svim zemljama postoji sistem provere i da sudstvo ne može biti nezavisno od bilo čega i da smatra da ni u Srbiji to ne bi trebalo da bude slučaj.\n„Cilj je veoma jasan – da se ojačaju nezavisnost, efikasnost i odgovornost sudstva u interesu gradjana Srbije. Mišljenje Venecijanske komisije daje široku lepezu mogućnosti za različite oblasti u kojima su iznete primedbe. Naša nada je da Srbija neće ići na minimalnu opciju (po pitanju standarda)“, rekao je Oricio.\nOn je kazao da su kao politički pritisci otklonjeni prisustvo ministra pravde u Visokom savetu sudstva, ali da sadašnji predlog ostavlja mogućnost za politički uticaj, samo na drugačiji način i otvara mogućnost nekog vida političke kontrole, referišući na to da, prema amandmanima, Skupština Srbije bira pet članova Visokog saveta iz redova „istaknutih pravnika“.\n„Ustav mora da se postavi tako da pretpostavi šta nikada ne sme da se desi“, rekao je Hadžiomerović.\nZamenik predsednika Državnog veća tužilaca Goran Ilić rekao je novinarima da ni ovi predlozi ne eliminišu uticaj politike na pravosudje i da se vidi težnja da se tužilaštvo stavi u „vremensku kapsulu“. On je dodao da samo nezavisnost tužilaštva može da obezbedi dobar rad.


ZRENJANIN – Svečano proglašenje pobednika sedmog ciklusa projekta “Letnja stručna praksa” održano je u prostorijama Tehničkog fakulteta “Mihajlo Pupin” u Zrenjaninu.\nOve godine “Letnju stručnu praksu” uspešno je završilo 18 studenata Tehničkog fakulteta i to Miloš Trošić, kao pobednik ciklusa, zatim Aleksandar Perlić, kao drugoplasirani i Viktorija Ekreš, koja je zauzela treće mesto.\nPraksu su uspešno završili i Velibor Premčevski, Aleksandra Felbab, Jovana Josić, Srđan Božić, Ružica Popov, Nemanja Evđenić, Novak Simić, Alisa Sovilj, Renata Ilić, Natalia Lerik, Marina Nikolić, Tamaš Njari, Bojan Čobanov, Dragan Lazić i Ivana Gavrilović.\nMiloš Trošić bio je angažovan u kompaniji “Gomex” i njemu će fakultet omogućiti master studije, a Zrenjaninski poslovni krug (ZREPOK) obezbediće mu stipendiju u iznosu od 120.000 dinara. Sve učesnike projekta Grad Zrenjanin će nagraditi sa 30.000 dinara.\n– Utisak iz ovog ciklusa prakse je da su radovi visokokvalitetni i da je razlika u bodovima mala, što pokazuje ozbiljnost i zrelost u radu. Mislim da će kompanije u kojima je ova stručna praksa obavljena imati koristi od ovih radova. Zahvaljujem se kompanijama iz Zrenjaninskog poslovnog kruga koje omogućuju ovu stručnu praksu koja je obostrano korisna. Ovakve prakse doprinose razvoju dualnog obrazovanja i to će nam biti putokazi za naredne godine, a posebno za sledeću, u kojoj reakreditujemo svoje programe – naglasila je dekanka Tehničkog fakulteta “Mihajlo Pupin” dr Dragica Radosav.\nČelnik ZREPOK-a Steva Kočalka ocenio je da su protekle godine potvrdile opravdanost projekta “Letnje stručne prakse” koji je ovo udruženje pokrenulo pre sedam godina.\n– Bili smo pioniri sa ovim projektom a posle sedam godina svedoci smo da je praksa zaživela na mnogo širem nivou. Projekat je opravdao svoju svrhu a posle ovog ciklusa razgovaraćemo sa predstavnicima fakulteta o novim modelima saradnje, da omogućimo studentima da još za vreme studija ostvare prve kontakte sa privredom – istakao je Kočalka, zahvaljujući svima koji podržavaju projekat, u koji je uključena i Unija poslodavaca Srbije a značajno ga podržava i Grad Zrenjanin.\nSvima je zajednički cilj da studenti po završetku studija ovde dobiju posao i ostanu u gradu, naglasio je pomoćnik gradonačelnika Zrenjanina Duško Radišić.\nU ime studenata i studentkinja skupu se obratila Alisa Sovilj.\n– Radila sam praksu u preduzeću “Basic line” u Zrenjaninu, imala sam potpunu slobodu u načinu realizacije, a mogla sam da primenim u praksi sve što sam naučila na fakultetu. Za koji dan tamo ću dobiti i posao – kaže Alisa Sovilj, jedna od 18 studenata i studentkinja koji su uspešno zavrršili praksu.\nTagovi"Letnja stručna praksa" obrazovanje Steva Kočalka studenti tehnički fakultet zrenjanin učenici ZREPOK\nNe zaboravite da noćas pomerite kazaljke na časovniku jedan sat unazad\nOVA BITKA SRPSKIH JUNAKA JE UŠLA U UDŽBENIKE RATOVANJA\nPODNOŠENJE PREDLOGA ZA NAGRADU GRADA ZRENJANINA


bosanski petrovac | STAV\nU prilogu Bešićeve izjave osuđuje bosanskokrupski svećenik Miloš Crepulja. U prilogu su i osude mještanina Velikog Radića Dušana Đukića, koji govori da je “narod uznemiren i da zbog toga ne spava”, dok njegov prezimenjak Jovo, iz istog sela, kazuje da je ovo “loša poruka za srpski narod, da treba da odavle seli”.\nNa pomolu koalicija stranaka iz RS u Bosanskom Petrovcu\nOkosnicu nove koalicije će nositi stranke koje su na vlasti u Republici Srpskoj. Sada se koalicija iz entiteta preljeva u ovaj krajiški gradić, kojeg vrlo često u svrstavaju u Savez srpskih općina zajedno sa Drvarom, Bosanskim Grahovom i Glamočem. Upravo u tom pravcu i idu amandmani na nacrt federalnog zakona o šumama upućenih iz ovih općina a dirigiranih iz Republike Srpske.


Plenković je Milanoviću doneo potpise 76 novoizabranih poslanika u hrvatskom parlamentu, koji će činiti saborsku većinu.\nPlenkoviću mandat za novu vladu\nPredsednik Hrvatske dao je danas mandat za sastav nove vlade aktuelnom premijeru i lideru HDZ.\nNa zajedničkoj konferenciji za novinare, Milanović je rekao da su rezultati parlamentarnih izbora jasni, uz čestitke Plenkoviću. Milanović je rekao da su pred Hrvatskom izazovna vremena sa kojima će se vlada i premijer morati nositi.\n- Sticajem okolnosti pred nama su finansijski teška vremena, po meni politika vlade ne treba da bude koliko ljudi prima platu već šta oni rade za nju. Ako će ovo pomoći predsedniku vlade, a hoće, tim bolje - rekao je Milanović.\n- Nije ovo saradnja brda, već saradnja između mene i predsednika Republike, iza nas je intenzivni izborni ciklus, na hrvatskom političkom prostoru, osim lokalnih izbora, jedna je sasvim druga situacija i perspektiva. U interesu nam je da tamo gde možemo naći zajednički imenitelj, o temama o kojima treba voditi dijalog, naravno da ćemo ga voditi u interesu građana - rekao je Plenković.\nA što se političkih stavova tiče, te će razlike ostati, rekao je i dodao da obojica imaju dovoljno političke zrelosti i da misli da mogu da postignu saglasnost na način koji je dobar za građane.


Janković: Nema najviših prava radnika, ali ima poboljšanja - Sputnjik Srbija\n21:29 18 Februar 2020\n21:45 29.04.2015 (osveženo 16:19 05.10.2015) Preuzmite kraći link\nSaopštenjem koje je izdao zaštitnik građana Saša Janković povodom Međunarodnog praznika rada precizira se da se pritužbe radnika odnose na neisplaćene zarade, neuplaćene poreze i doprinose, zlostavljanje na radu, otkaze ugovora o radu, rešavanje problema viška zaposlenih i nefikasnost inspekcije rada.\nTo je, kako tvrdi, samo vrh ledenog brega, jer „Srbija više zakonima ne garantuje najviši stepen prava radnika“.\nJanković ističe, ipak, i da su izmene Zakona o radu, pored ukidanja ili snižavanja određenih prava, donele i neka poboljšanja u položaju zaposlenih.\n„Obračun zarade i naknade zarade sada ima svojstvo izvršne isprave, što zaposlenom znatno olakšava položaj u postupku naplate. Tu mogućnost zaposleni treba da koriste, ne čekajući da se neisplaćene plate nagomilaju“, poručio je Janković.\nSmatra da je unapređena zaštita zaposlenih trudnica i dojilja od rada na teškim poslovima, prekovremenog rada i rada noću time što je poslodavac obavezan da im obezbedi zaštitu, odgovarajuće radno mesto ili plaćeno odsustvo.\nJanković je istakao da je nužno da državni organi preventivno rade i kontrolišu poslodavce, da se radnici obraćaju inspekciji rada i sudu za zaštitu svojih prava, a kada nadležni organi nesavesno rade — i zaštitniku građana.\n„Nužan je i bolji socijalni dijalog, odnosno saradnja države i poslodavaca sa sindikatima i jačanje njihove snage“, naveo je Janković, dodajući da su u posebno teškom položaju zaposleni „na crno“, koji su često potpuno obespravljeni.\nJanković je pozvao zaposlene da povrede svojih prava prijavljuju inspekciji rada i da podnose pritužbe zaštitniku građana u slučajevima nesavesnog postupanja nadležnih.\n„Ohrabruje to što zaštitnik građana beleži sve efikasniju kontrolu i saradnju sa inspekcijom rada“, dodaje se u saopštenju.\nOmbudsman je podsetio da se uskoro navršava dve godine od kako je uputio Narodnoj skupštini predlog izmena i dopuna Zakona o radu, sa predlozima za obezbeđenje bolje radno-pravne zaštite zaposlenih roditelja koji, u odsustvu odgovarajućih usluga i servisa podrške, neposredno obezbeđuju stalnu negu detetu.\nKonstatovao je da taj predlog zakona, kao ni Predlog izmena i dopuna Zakona o finansijskoj podršci porodici sa decom, parlament nije razmatrao, niti je resorno ministarstvo, iako je najavilo, izašlo pred Skupštinu i javnost sa drugim predlogom.\nzakon o radu, ljudska prava, ombudsman, Radnici, Saša Janković


Izvor: B92, 30.Nov.2020, 20:21\nEpidemiolog Branislav Tiodorović izjavio je da se nove mere radi sprečavanja širenja koronavirusa usaglašavaju sa pravnicima.\nMere o kojima se danas govorilo na sednici Kriznog štaba tiču se, navodi, dolaska naših građana iz inostranstva za vreme novogodišnjih i božićnih praznika.\nTiodorović je naveo da se od Svetog Nikole, koji se slavi 19. decembra, do pravoslavnog Božića očekuje dolazak velikog broja naših građana iz inostranstva, što može uticati >> Pročitaj celu vest na sajtu B92 << na pogoršanje epidemiološke situacije.\nPodseća da se to dogodilo u aprilu, za Vaskrs, kada je iz inostranstva u zemlju došlo više od 400.000 naših građana.\nTiodorović je kazao da je epidemiološka situacija nepovoljna, dok je u Beogradu, navodi, katastrofalna.\nIstiče da su bolnički kapaciteti u Beogradu popunjeni, a da se pacijenti iz prestonice šalju i u Niš.\nSve informacije o epidemiji korovirusa u Srbiji iz minuta u minut možete pratiti OVDE.


Juniori Srbije u polufinalu Svetskog prvenstva u vaterpolu - Sjajne Vesti\nSrpska juniorska reprezentacija ide stopama svojih idola zlatnih „delfina“ i ima samo još jedan korak do medalje na Svetskom prvenstvu u Kazahstanu.\nU četvrtfinalu je savladana reprezentacija Španije sa 15:11 po četvrtinama (4:2, 3:3, 4:3, 4:3). Danas će, petak 11. septembar, u polufinalu imati za protivnika ekipu Grčke, koja je plasman u polufinale ostvarila pobedom u burnom meču protiv Hrvatske – 13:12.\nSrbija je igrala bez Drašovića, a u tim se vratio Asanović i bio izvanredan kada se meč lomio. Sve je bilo praktično rešeno u prvoj četvrtini kada je Srbija stekla dva gola prednosti. Najbolji igrač Španac Garsija zadavao je velike probleme našoj ekipi i on je bio ključni igrač da Španci ostanu i gri do kraja meča.\nU poslednjoj četvrtini razigrao se Asanović i doneo nam četiri gola prednosti, i doprineo da si obezbedimo polufinale sa reprezentacijom Grčke. U našoj ekipi ponovo je najefikasniji bio Gavril Subotić sa šest golova, dok su po tri gola postigli Asanović i Radojević.\n„Sve vreme smo kontrolisali i igru i rezultat. Španija ima zaista kvalitetne igrače. Grčka je odlična ekipa. Ostaje nam da se pripremimo i sigurno ćemo dati sve od sebe kako bi pobedom obezbedili utakmicu za zlato“ – rekao je Vladimir Vujasinović.\nDrugi četvrtfinalni meč između reprezentacija Grčke i Hrvatske, obilovalo je uzbuđenjima. A na sajtu FINA ovako je opisana utakmica:\n„Ako je u ostalim utakmicama četvrtinala bilo dramatično, onda je ovaj meč bio neverovatan! U ovoj utakmici sudije su potezale za crvenim kartonima brže nego u revolveraškom vestern obračunu kod OK korala!“\nPokazano je čak osam crvenih kartona! Kada je meč završen, hrvatski igrači saleteli su sudije u nameri da im pokažu šta je „pravda“, a moralo je da reaguje čak i obezbeđenje. Jedan igrač je razbio reklamu…\nU drugom polufinalu sastaju se Mađarska i Italija.\nNašim „orlićima“ želimo prolaz u finale, a u finalu zna se.\norlici, top vesti, juniori, vaterpolisti, sjajne vesti, svetsko prvenstvo u vaterpolu 2015\nJuniori Srbije u polufinalu Svetskog prvenstva u vaterpolu postavio Milivoje Rosandić 11.09.2015